Normandian rannikko — | Ikaalisten Matkatoimisto\nNormandian rannikko —\nHotelli sijaitsee rautatieaseman sekä Docks Vauban – ostoskeskuksen vieressä. Le Havren nähtävyyksistä esimerkiksi Museum of Modern Art André Malrauxiin ja Pyhän Joosefin kirkolle on noin kahden kilometrin kävelymatka.\nVastaanotto on avoinna 24 h. Moderneja ja tilavia huoneita on kaikkiaan 134. Huoneissa ilmainen langaton internet-yhteys sekä ilmastointi. Erikseen kysyttäessä varattavissa myös lisävuoteita, invahuoneita sekä väliovellisia huoneita. Hotelli on kokonaan savuton.\nHotellin ravintola N Café tarjoilee lounasta arkisin ja päivällistä viikon jokaisena iltana. Ruoka on ranskalaistyyppistä, jossa käytetään paljon paikallisia tuotteita. Ravintolan yhteydessä on myös ulkoilmaterassi. Buffet -aamiainen tarjoillaan ravintolan tiloissa ma-pe klo 06.30-09.30 ja la-su klo 07.00-11.00. Novotel Café Bar on avoinna vuorokauden ympäri, sieltä on mahdollista ostaa myös pientä purtavaa. Hotellin Wellnes -alueelta löytyy saunan lisäksi turkkilainen sauna, poreallas (altaaseen pääsy kielletty alle 12 -vuotiailta) sekä kuntosali, näiden käyttö kuuluu huonehintaan. Kokousosastolla viisi erikokoista kokoushuonetta.\nBest Western Royal Hotel Caen on Caenin yksi vanhimmista hotelleista. Aikoinaan hotellin nimi oli Grand Hotel of the Place Royal, alkuperäinen nimikyltti löytyi raunioista Caenin pommitusten jälkeen vuonna 1944 ja on edelleen esillä.\nHotelli sijaitsee Place de la Republique puistoaukion laidalla, toiselta laidalta löytyy Notre-Dame-de-la-Gloriette -kirkko. Kävelymatkan päässä hotellilta sijaitsevat myös mm. Vilhelm I eli Vilhelm Valloittajan ajoilta peräisin olevat luostarit Abbaye-aux-Hommes (miesten luostari) ja Abbaye-aux-Dames (naisten luostari) sekä kaupungin vanhin aukio Place Saint-Sauveur upeine vanhoine porvaristotaloineen.\nBest Western Royal Hotel Caenissa on yhteensä 47 huonetta, joista kukin kertoo tarinaansa Caenin historiasta. Huoneet ovat keskenään eri kokoisia, osaan mahdollista varata erikseen kysyttäessä myös lisävuode. Hotellissa 4 kerrosta, hissi, 24h vastaanotto sekä huonepalvelu, aulabaari, aamupalahuone, jossa tarjoillaan buffet -aamiainen, ilmainen langaton internet. Pesulapalvelut sekä silitysrauta vastaanotosta pyydettäessä. Hotelli on savuton.\nCaen on kaupunki, jolla on rikas historiallinen menneisyys sekä merkittävä kulttuuriperintö. Kaupungin upean arkkitehtuurin, muistomerkkien ja vaikuttavien kaupungin aukioiden ansiosta Caenia kutsutaan Taiteen ja historian kaupungiksi\nCaen tunnetaan Vilhelm Valloittajasta sekä hänen aikaisistaan rakennuksista. Kaupunki kärsi suuria tuhoja toisessa maailmansodassa vuonna 1944 ja on rakennuskannaltaan uudenaikainen. Sodasta säilyivät kuitenkin Vilhelm Valloittajan rakennuttamista rakennuksista mm. kaupungin linna, Château de Caen sekä kaksi 1060-luvulla rakennettua luostaria, Abbaye aux Hommes (miesten luostari), joka tunnetaan myös nimellä St-Étienne sekä Abbaye aux Dames (naisten luostari), joka tunnetaan myös nimellä La Trinité. Caen on myös kuuluista yliopistokaupunki, jonka yliopisto on perustettu vuonna 1432.\nLe Havre sijaitsee Englannin kanaalin ja Seinen suulahden välissä. Kaupungin satama on Ranskan toiseksi suurin Marseillen jälkeen. Suuri osa kaupungista tuhoutui toisen maailmansodan pommituksissa, mutta sodan jälkeen kaupunkiin rakennettiin kokonaan uusi keskusta arkkitehti Auguste Perret’n suunnitelmien mukaan. Le Havren keskusta kuuluu Unescon maailmanperintöluetteloon ja sen kuuluisimpia rakennuksia ovat kaupungintalo Hotel de Ville ja Neogootti-tyylinen St Josephin kirkko. Kaupungissa on kaksi kilometriä pitkä ranta, jonka viereiseltä rantabulevardilta löytyy useita ravintoloita ja baareja. Suomalaisille paikka on tullut tunnetuksi Aki Kaurismäen elokuvasta Le Havre, joka on kuvattu kaupungissa.\nMieleenpainuva kokonaisuus, jota täydensi oppaaan asiantunteva ja paneutunut esitys sekä bussimatkan aikana että kohteissa. Etretat’n, Honfleurin ja Deauvillen satumaisen kauniit näkymät.\nParasta olivat käynnit pienissä kaupungeissa ja satamissa sekä Normandiaan tutustuminen, mm. D-day:n paikkaan.\nKokonaisuus erittäin hyvä. Erityiskiitos loistavalle ja ammattitaitoiselle oppaalle.\nMatkan aihe oli mielenkiintoinen ja paljon opittiin uutta Normandian sotahistoriasta.\nSeinen rannalla sijaitseva Rouen on Normandian historiallinen pääkaupunki. Kaupungissa on upeasti säilynyttä goottilaista arkkitehtuuria keskiajan lopulta, mm. Palais de Justice eli kaupungin oikeustalo sekä jopa 1200-luvulta peräisin olevia asuinrakennuksia, värikkäitä taloja ristikkosomistuksineen. Kirkkoja Rouenissa on lukematon määrä, Victor Hugo on kutsunut kaupunkia lempinimellä ”satojen soivien kellotornien kaupunki”. Osa kirkoista on tuhoutunut muun muassa sotien pommituksissa. Rouenin katedraali, Ranskan gotiikan päätöitä, on kirkoista ehkä upein. Jeanne D’Arcille omistettu moderni kirkko sijaitsee Place du Vieux Marchella, torilla jonka roviolla hänet poltettiin noituudesta tuomittuna. Jeanne D’Arc on pyhimys ja kansallissankari, joka johdatti Ranskan joukkoja sodassa Englantia vastaan.\nPieni Deauvillen kaupunki sijaitsee Englannin kanaalin rannalla, ja sitä voidaan pitää Pohjois-Ranskan vastineena Rivieran Cannesille. Deauville on erityisesti varakkaiden pariisilaisten suosiossa sen läheisen sijainnin takia. Kaupungin pitkää rantaa pitkin kulkee rantabulevardi, jonka varrella on ihania kahviloita, ravintoloita ja luksusmerkkien putiikkeja sekä myös Deauvillen kasino ja viiden tähden hotelleja. Upeiden hiekkarantojen vieressä on pitkä rivi pukukoppeja, jotka on nimetty näyttelijöiden mukaan. Kaupungissa järjestetään vuosittain Festival du Cinéma Américain -elokuvajuhla, joka on Cannesin elokuvajuhlien jälkeen seuraavaksi suurin Ranskassa järjestettävä elokuvafestivaali. Festivaalien aikaan kaupungissa voi nähdä useita kuuluisuuksia Amerikan mantereelta asti.\nRetki Mont Saint Michelin luostarisaarelle\nHinta: 39 €/ hlö\nUNESCOn maailmanperintöluetteloon kuuluva Mont Saint-Michelin luostarisaari on yksi Ranskan tunnetuimmista turistikohteista ja usein sitä verrataan myös antiikin maailman seitsemään ihmeeseen. Saari rakennuksineen on kuin keskiaikainen kaupunki ravintoloineen ja putiikkeineen sekä 1400- ja 1500-luvuilta peräisin olevine kujineen ja rakennuksineen. Saaren tärkeimpien nähtävyyksien luostarin sekä saaren korkeimmalla huipulla sijaitsevan kirkon rakentaminen aloitettiin jo 900-luvulla ja rakennus- sekä kunnostustyöt kestivät yli 1000 vuotta. Saarella on yhä parisenkymmentä vakituista asukasta, määrä on kuitenkin jatkuvasti laskusuunnassa. Saarta ympäröi korkea keskiaikainen muuri, jonka näköalatasanteiltä pääsee ihailemaan upeita kauas kantavia maisemia sekä voi seurata vaikka vuoroveden muutosta.\nOppaan johdolla tehtävän kokopäiväretken hinta 39 €/ hlö. Hinta sisältää kuljetuksen saarelle sekä pääsymaksun luostariin. Retken osalta tulee huomioida, että luostarissa on paljon portaita, jotka ovat korkeita ja nousut jyrkkiä sekä toisinaan kostealla säällä liukkaita, nämä saattavat vaikeuttaa liikkumista kohteessa. Retken minimiosallistujamäärä 20 hlöä Suositelemme varaamaan retken muun matkavarauksen yhteydessä kuitenkin viimeistään 14 vrk ennen matkan alkua. Mahdollisesta peruutuksesta ilmoitetaan viimeistään 10 vrk ennen lähtöä.\nMont Saint-Michelin luostarin kotisivut\nVierailu Calvados -tilalla\nNormandian rannikko -matkan aikana vieraillaan paikallisella Calvados -tilalla, jossa tätä omenista valmistettua brandya on valmistettu jo kolmen sukupolven ajan. Opastetun kierroksen aikana tutustutaan calvadoksen historiaan ja tuotantoon perheen calvados-tislaamossa. Vierailun aikana kuullaan myös sadonkorjuusta, omenien jauhamisesta ja tislausprosessista sekä miten calvados varastoidaan ja miten sen annetaan ikääntyä. Kierroksen jälkeen maistellaan tilan tuotteita, siideriä, päärynäsiideriä ja calvadosia, näiden kanssa tarjoillaan normandialaisia juustoja ja vertaillaan juustojen ja juomien tuomia makuyhdistelmiä.\nArromanchesin maihinnousumuseo, D-Day Museum Arromanches\nD-Day Museum Arromanches esittelee, miten liittoutuneet rakensivat Arromanchesin edustalle hämmästyttävän keinotekoisen sataman. Pienoismalleista rakennettu näyttely esittelee sataman suunnittelun ja rakentamisen vaiheita. Mulberryn ponttooneista rakennettu keinotekoisen sataman jäänteet ovat edelleen nähtävissä Arromanchesin edustalla meressä.\nD-päivän alkutunnit heräävät eloon diorama-esityksessä, jossa on käytetty erityisiä valo- ja äänitehosteita. Näyttelytilassa on esillä maihinnousussa olleiden eri kansalaisten aseita, sotilaspukuja ja muuta tarpeistoa. Museokaupassa on myynnissä maihinnousuun liittyvää tavaraa Normandia-kirjoista kahvimukeihin ja jääkaappimagneetteihin.\nSaksalaisten rannikkotykistöpatteri Longue-sur-Merissä\nSaksalaisten rannikkotykistöpatteri Longue-sur-Merissä oli sijoitettu täydelliselle paikalle ottamaan vastaan mereltä tulevat hyökkäykset. Aseet olivat sijoitettuina Omaha ja Gold Beachien väliin 60 metriä korkeille kallioille. Saksan laivasto aloitti rannikkotykistöpatterin rakentamisen vuoden 1943 loppupuolella. Toukokuussa 1944 jyrkänteen reunalle rakennetussa komentopaikassa ei kuitenkaan vielä ollut kaikkia tarvittavia laitteita valmiina toimiakseen tehokkaasti mereltä tulevia hyökkäyksiä vastaan. D-päivänä 6. kesäkuuta 1944 käytiin pitkä taistelu liittoutuneiden laivaston sekä saksalaisten välillä. Saksalaisten patteriston viisi asetta hiljennettiin vähitellen, jotkut tuhottiin suorilla osumilla. Lopulta Gold Beachille rantautuneet brittiläiset joukot ottivat aseman haltuunsa 7. kesäkuuta sekä vangeiksi 180 eloonjäänyttä sotilasta. Nykyään paikka on yksi parhaiten Ranskassa säilyneistä ja ainoa, jossa voi yhä nähdä alkuperäisiä tykkejä, jotka pystyivät ampumaan 45 kg painavia ammuksia 22 kilometrin etäisyydelle.\nHonfleurin pieni merenrantakaupunki on tullut tunnetuksi kauniista vanhasta satamasta, joka on ollut tärkeä kauppapaikka 1100 -luvulta asti. Satamassa on monia värikkäitä taloja, jotka kaupankäynnillä vaurastuneet perheet rakensivat. Nykyisin vanha satama toimii enemmän huvivenesatamana.\nÉtretat’n kylä Normandiassa Englannin kanaalin rannikolla oli aiemmin vaatimaton kalastajakylä, mutta nykyään se on hyvin tunnettu lomanviettokaupunki. Siellä sijaitsevat jyrkät ja vaaleat liitukivikalliot sekä harmaiden mukulakivien peittämä merenranta. Alue on suojelukohde, ja maisema kuuluu myös Ranskan ekologia-, energia- ja kestävän kehityksen sekä meriasiain ministeriön ohjelmaan. Osa kallioista muodostaa veden ylle vaikuttavia kaaria, jotka ovat muovautuneet maanalaisen virran ja meriveden aiheuttaman eroosion vaikutuksista. Näin on saanut alkunsa myös neulanmuotoinen kallio (L’Aiguille), jonka kalkkiaines on niin kovaa, ettei se ole liuennut kokonaan.\nClaude Monet'n talo ja puutarha\nGivernyssä, noin 75 km päässä Pariisista sijaitsee Claude Monet’n talo ja puutarha. Impressionisti Monet rakasti luontoa, jo taiteilijauransa alkuaikoina hän maalasi Normandian rannikolla merimaisemia ja Fontainebleau´n metsää. Vuonna 1883 hän muutti Givernyn vaaleanpunaiseen taloon saadakseen työrauhan. Hän innostui puutarhanhoidosta niin, että tilasi puutarhaansa kasveja Aasiasta asti. Puutarhaa alettiin kunnostamaan uudelleen 1970 -luvulla, ja nykyään siellä riittää ihasteltavaa pidemmäksikin ajaksi. Puutarha koostuu kahdesta osasta. Perinteinen puoli muistuttaa lähinnä englantilaista puutarhaa ollen luonnonmukainen ja rento, kukkapenkkien välissä kulkevat suorat hiekkapolut. Eksoottisella japanilaisella puolella polut kaartelevat ja niiden varrella on yllätyksiä. Talosta sisältä löytyy valokuvia taiteilijan elämästä, Monet´n keräämiä japanilaisia piirroksia, osa kodin huonekaluista on taiteilijan aikakaudelta. Alueelta löytyy myös matkamuistomyymälä sekä ravintola-teehuone.


Sarjat - HaistaPaska.com - Keskustelualue. Foorumi paskanpuhujille ja muille idiooteille\n3.10.2017, 20:55 #1\nVanha aihe lukittu niin tehdään uus. Lienee silti melko turhaa koska näkyinen postausmäärä on niin pieni. Tulipahan silti vaan sellainen fiilis että haluan tehdä tämän aiheen.\nMitäs sarjoja katsotte? Mitä sarjoja suositte? Mitä odotatte? Kertokaa ihan kaikki, tai älkää ehkä pahinta salaisuuttanne... Sarjojen suhteen siis tietysti... Heh.\nMä itse oon tässä lähiaikoina (eli joskus 3-4kk aikavälillä) alkanut katsomaan ja katsonutkin neljää eri sarjaa.\nLuciferin, Archerin ja F Is for Familyn oon kattonut kokonaan. Noihin kaikkiin tulee kyllä jatkoa. Niitä siis odotellessa.\nRick & Mortys oon kolmannen eli uusimalla kaudella. Siitähän ei oo Netflixiin viel julkastu kaikkii jaksoi. Kaks jaksoo kattomatta, voisin itseasias nyt ne kattoo tai sit myöhemmin.\nGame Of Thronesia oon miettinyt että pitäis alkaa seuraamaan mutta ei sitä HBO tsudeemii. Tokihan sen vois warettaa mut sit Joni "Hedman Partners" Hatanmaa suuttuu. Twin Peaks on kans yks jota pitäs alkaa seuraamaan.\n4.10.2017, 15:59 #2\nRick & Morty 3/5\nGame of Thrones nykyään 1/5\nTwin Peaks kolmas kausi ?/5\nEn oikein osaa sanoa, helvetin hyvä ja pahoinvointia aikaansaava samaan aikaan. Helvetin Lynch.\nBetter Call Saul ja Fargo on ainoat jotka jaksaa kiinnostaa.\n4.10.2017, 16:55 #3\nRökköperse kirjoitti alkuperäisen viestin\nOon tota Better Call Saulia kelannut kun tuli aikoinaan Breaking Bad katsottua. Mun mielestä kyllä ihan saakelin yliarvostettu sarja.\n5.10.2017, 02:42 #4\nTaboon alotin kattomaan koska Tom Hardy ja mielenkiintonen aikakausi. Katoin ensimmäisen tuotantokauden, ihan jees settiä mutta tokaa kautta ei oo vielä tullut. Aloitin myös kattomaan pari päivää sitten Peaky Blindersiä, nelisen jaksoa katsottuna nyt, liian aikaista vielä sanoa mitään\nVitun Twin Peaks Ihan vitun häiriintynyttä menoa taas vaihteeksi. Paukuissa etenkin ihmettelee että mitä vitun vittua Lynchin päässä liikkuu\n6.10.2017, 15:56 #5\nViime yönä katsoin Rick and Mortyn S03 E07 ja S03 E08 (tästä puolet) ja oli muuten ihan vitun paskoja jaksoja. Vois keittää kofeiinit ja kattoo ton kasin loppuun. Nää oli ekat jaksot mistä en nauttinut ollenkaan kyseisessä sarjassa. Toivonmukaan toi ysi jakso olis parempi.\n6.10.2017, 18:45 #6\nIte oon tykänny aikalailla kaikista paitsi siitä myrkky-episodesta, olikohan kolmoskauden kuudes jakso. Oli jotenkin hyvin mitäänsanomaton\n9.10.2017, 18:01 #7\nVittu mikkä myötähäpeet lähti. Oivoi. Pystykkö kattoo loppuun? Ite en.\n9.10.2017, 19:14 #8\nJoo ei Ite tykkään Rick and Mortysta kovastikin mutta onhan nuo jotku fanit aika vammasta porukkaa. Mutta monestihan se on tollasta kun jokin saavuttaa suuren suosion\n11.10.2017, 15:50 #9\nKatoin Rick and Mortyn kolmoskauden viimeisen jakson. Se oli ihan jees verratuna pariin viimeisempään. Nelos kausi tulossa. Kaikki pilataan venyttämällä mutta rahahan noilla mielessä on.\n22.10.2017, 16:31 #10\nBabylon 5 tulilla, joskus pentuna nähny jotaki hataria muistikuvia.\n22.10.2017, 18:52 #11\n22.10.2017, 23:09 #12\nRunkkukulli käski laittamaan Farscapeakin taas. Jos voisin, niin olisin ulkoavaruuden pahin persepiraatti.\nP A N E T T A A\n23.10.2017, 01:14 #13\nKuka toi on ja mitä se tekee?\n23.10.2017, 09:53 #14\nChiana, sykäyttää runkkukullia.\n23.10.2017, 14:27 #15\nArcher on ihan päällikkö\nRick ja morty - meh\nAmerican Gods oli ihan hyvä - koko ykköskausi vaan pohjustellaan aika hidastempoisesti\n23.10.2017, 17:17 #16\nMulla olis katsomatta Luciferin S03 E03. Vois tänään, se kakkos jakso oli pirun hyvä. Vai Luciferin hyvä.\n23.10.2017, 17:21 #17\nHarmi ku Archerin uusint tuottarii joutuu odottaa niin kauan, muistaakseni ens vuon tulee. Vai olikse 2019, ei, ei se ollu. Ens vuon mut liian pitkä aika kuiteki.\n23.10.2017, 23:29 #18\nJoo. Odottaminen on perseestä aina kyllä, sääli että Archerissaki noin kauan menee. Hyvä sarja kyllä, vipa tuotantokausi oli aika outo tosin. ribs woodhouse\n26.10.2017, 00:35 #19\nJäi puolilleen Luciferin kolmas jakso uudest tuottarist jota aloin kattoo. Nyt taas tuntuu siltä ettei sarjat ja leffat jaksa kiinnostaa. Mullahan oli toi vaihe tosi pitkään päällä. Tais olla heinäkuuta kun katsoin elokuvan The Hateful Eight, jonka siis kuollakseni halusin nähdä. Se herätti taas kiinnotuksen leffoihin ja sarjoihin. En tiedä, katsotaan miten tää tästä etenee.\n5.12.2017, 01:04 #20\nKamen rider build, koska eeppisen näköisiä ukkeleita. Pakko todeta näin kolmen jakson jälkeen että ei helvetti miten vammaista paskaa, katson silti.\n4.1.2018, 21:39 #21\nJaaha! Päivitellääs sarja tilannetta. Luciferii oon kattonu ihan siihen asti mitä on tullut. Itseasias tänään katsoin aikasemmin uusimman jakson. Se julkaistiin ensimmäinen päivä tätä kuuta. Vittu tossa oli 15 päivän väli ton jakson välillä. Tulispa seuraava vähän nopeemmin. Ihan hemmetin hyvä sarja on. Menee kyl parhaimmistoon. Kamppailee jopa Dexterin ykkössijaa.\nAINIIN!!! Meinasin pentele ihan unohtaa mutta tulikin tässä mieleeni. Mähän katoin tos enne jouluu Black Sailsin kokonaan. Aivan mahtava sarja sekin. Itseasas tääkin on tossa ykkössijalla kattomas et pääsekö. Melkein pääsee kyllä. Katoin tuon Black Sailsin ihan vitun nopeesti, monta jaksoo kerralla ja ne jaksot kestää 50 minuuttia. Ei siinä kovin montaa päivää mennyt (olisko viikko tai jotain sinnepäin, mulla on ajantaju ihan sekasin. En muista edes mitä tein eilen ja sitä että koska tapahtuo jotain, et oliko se kaks päivää sitte vai viikko... Jotenkin aika creepyä, mut omal tavallaan aika mielenkiintoista) kun olin kattonut koko sarjan. 4 tuottarii siitä on tehty ja neloseen se loppuikin.\nSit oon alkanu kattoo sellasta sarjaa kuin Manhunt: Unabomber. Perustuu siis tositapahtumiin. Kai täällä joku tietää on Unabomberin aka Ted Kaczynski. Hieno mies, tosi hyviä pointteja. Pitäis lukee se sen manifesti ihan kokonaan joskus jos jaksais.\nSiinä on sit kait kaikki. The Ranch nimistä sarjaa kans katoin muutaman jakson. ihan jees mut tuskin tulee katottuu enempää. Valmiiks naurettua niin sekin pilaa fiilistä siitä. Vitun jenkkipossut,.\n6.1.2018, 02:48 #22\nJepulispepulis, eli ajattelin et vois nyt tota Better Call Saul alkaa tänään jossain vaihees tsiikaa jossei täs parempaakaan keksi.\n7.1.2018, 22:09 #23\nTää Better Call Saul on pirun hyvä. Oon jo toises tuottarissa. Kun aloin tuota edellisyönä katsomaan niin ekat jaksot oli tosi tylsiä ja meinasin jo lopettaa katsomisen, mut annoin mahdollisuuden ja se kannatti. Paljon parempi kuin Breaking Bad.\n11.1.2018, 21:44 #24\nJoo se on hidastempoisempi kuin BrBa, en sanois kuitenkaan että parempi. Eri tyyliä. Vaikea vertailla.\nPunisher oli ihan jees.\n17.1.2018, 17:55 #25\nTuli jo pitkän aikaa sit katottuu toi Better Call Saul loppuun tai siis kolmas tuottari loppuun. On se kyllä vaan hyvä. Nelonen pitäs tulla syyskuussa pihalle, sitä sitten odotelessa.\nNyt alan katsomaan Californicationia. Siitä mielipidettä sit myöhemmin.\n6.2.2018, 07:05 #26\nVitut mä tota Californiaa oo alkanu kattoo. Luciferii katoin sen jakson joka ny tuli.\n19.2.2018, 02:10 #27\nAi perhana katoin just Luciferin uuden jakson. Jäi tosi jjännään kohtaan. 26 päivä tulee uus jakso.\n25.2.2018, 09:30 #28\nAloimpa tota Californacationii kattoo. Piti taas pakottaa ittes kattoo 4 jaksoo ennenku lähti. Nyt on eka kausi katottu.\n2.3.2018, 02:22 #29\nCalifornacation kadonnu netflixist oli viel eile kaikki tuottarit. mitä vittua nyttei löydy millään. no katon luciferi uusimma jakso\n3.3.2018, 21:12 #30\nHeh. Mitä helvettiä Chromella en saanut HBO Nordic ilmasta kuukautta mutta EDGEL:lä sain. Nyt katon sitä nordicist. Ihmetyttää vaan toi ja pahasti, onneks on lauta josta saa jelppii ja onneks mul on älyyt päässä niin vitusti et tajusin koittaa tolla edgellä sitä ilmasta kuutautta.\n8.3.2018, 18:52 #31\nCaliforniacationii kattonut. Eilen katoin 3 kauden viimeisen jakson, tai teknisesti tänään yöllä. Luciferistakin tullut uus jakso ja 4 päivän tulee taas. Sitä en ole vielä kattonut.\n30.3.2018, 23:01 #32\nTuli katottuu toi Californication jo aika päivii sit kokonaan loppuun. Muistaakseni viimiset kaudet oli aika väkisin väännettyä. Ihan hyvä sarja se oli.\n31.3.2018, 14:22 #33\nItalialainen "Gomorra" on hyvää paskaa\n27.4.2018, 05:05 #34\nTsiikasin Alppimaja nimisen 6 osasen sarjan täs joskus. Tais ol ranskalaine sarja. Oli tullu Netflixii. Ihan jees, sellanen babby's first sarja.\nSit alotin täs joku peevee siikaamaa Sherlock, suomeksi Uusi Sherlock. Löytyy kans Netflixist. Tuottareis 3 jaxoo ja jaxot kestää yli tunnin. Hyvä sarja on tämäkin.\n5.5.2018, 21:59 #35\nTuli katottuu toi Uusi Sherlock joku vajaa viikko sitten kokonaan. En tiedä tuleeko siitä vitos kautta enää. Toivottavasti tulisi, koska oli todella hyvä.\nNyt aloin katsomaan House of Cards. 3 jaksoa oon tainnut katsoa tai jotain sinnepäin, kuitenkin siis ihan alussa vasta. Vaikuttaa mielenkiintoiselta.\nAiniin ja sit tuli täs joskus katottuu Trailer Park Boyssin 12. tuottari. Ihan hemmetin hyvä ja hauska oli. Alku jaksot oli hieman huonompia mutta sitten alkoi kunnon meininki.\nJim Laheyn näyttelijä TPB:stä, oikealta nimeltään John Dunswort kuoli viime vuonna. Lepää rauhassa Lahey!\n10.6.2018, 18:27 #36\nOon katsellut sellasta "minisarjaa" kuin Patrick Melrose. Löytyy HBO Nordicista ja muualta. Benedict Cumberbatch on kyllä mun lempinäyttelijä nykyään. Veti hemmetin hyvän roolin Uudes Sherlockis ja tässä.\nTää perustuu siis tositapahtumiin. Kertoo yläluokkasest miehest jota on hyväksikäytetty lapsuudes ja muuteki lapsuus ollu perseest. On herska ja koksu koukussa.\n19.9.2018, 23:28 #37\nVähän päivitystä sarjatilanteeseen:\nArcherin uusin tuottari oli yhtäkkii ilmestyny Netflixii ja tuli se katottuu. En muist kui kaua siit o aikaa, kuitenkin kahe kuukaude sisäl.\nBetter Call Saul nelos tuottaria oon nyt katsonut 7 ja puol jaksoo. Seittämäs on uusin, jäi viime yön toi seiska puoliks kattomatta.\nEn muist oonko mitään muit sarjoi kattonu täs. No LockUppia oon kattonu vitusti fliksistä.\nVois ton Saulin uusimma jakso katttoo nyt tänä yön kokonaan.\n19.9.2018, 23:36 #38\nAivan ja niin nyt muistu mieleen että, oonhan mä tässä välissä Trailer Park Boyssinkin katsonut kokonaan uudelleen. Ja nyt kolmas kerta menossa. ¨\nPitäs keksii joku hyvä uus sarja jota alkais tsiikaa.\n9.3.2019, 06:57 #39\nkaton vaan piirrettyi niin joo ja selviytyjä ukkeleita kans\nKello on 05:39.


Vinkit onnistuneisiin huomenlahjakuviin osa 1\nVinkit onnistuneisiin huomenlahjakuviin - osa 1\nHuomenlahjakuvaus on lahja paitsi puolisollesi myös sinulle itsellesi. Kuvaus jännittää varmasti jokaista kuvaukseen tulevaa, mutta onnistunut kuvaus antaa valtavasti positiivista energiaa ja itseluottamusta. Tässä muutama vinkki onnistuneeseen kuvaukseen ja kuviin:\nValokuvaajan valitsemisessa kannattaa keskittyä kuvaus- ja kuvankäsittelytyylin lisäksi myös kuvaajan persoonaan aivan kuten hääkuvaajaakin valitessa. Parhaat kuvat nimittäin syntyvät silloin, kun sinä viihdyt kuvaajan seurassa. Kuvien lisäksi kannattaa siis tutustua myös kuvaajan omaan esittelyyn itsestään ja vaikka jutella kuvaajan kanssa puhelimessa tai tavata livenä, jos se on mahdollista.\nEnnen kuvausta on silmäpussien minimoimiseksi hyvä pyrkiä nukkumaan kunnolliset yöunet. Hyvin levänneenä kuvauksessa on kivempaakin. Nälkäisenäkään et nauti kuvauksesta, joten kannattaa syödä kevyesti ennen kuvausta. Raskaita ja turvottavia ruokia on kuitenkin syytä välttää, jotta olet parhaimmillasi.\nJotta iholla ei olisi pahoja painaumia suosittelen aina käyttämään kuvauspäivänä kiristämättömiä vaatteita ja olemaan ilman rintsikoita, jos se on mahdollista. Sukatkin kannattaa valita sen mukaan, ettei niistä jäisi iholle painaumia.\nKampaus ja meikki on hyvä tehdä nimenomaan kuvausta varten, mutta niiden ei tarvitse olla superkestäviä ellet halua hyödyntää kaunista lookiasi päivän muissa menoissa. Meikin ja kampauksen voit hyvin tehdä itse, mutta jos olet epävarma niiden suhteen, hyvä ratkaisu on jättää ne ammattilaisten tehtäväksi. Voit varata mieleisesi kampaajan ja meikkaajan itse tai jättää meikistä ja kampauksesta sopimisen minulle. Hyvä idea on varata huomenlahjakuvaus koemeikki- ja -kampauspäiväksi.\nMeikin tärkeimpiä osia ovat matta meikkipohja ja kevyt puuterointi ikävien kiiltojen välttämiseksi. Kuvissa meikki toistuu hieman todellisuutta laimeammin, joten jos meikkaat itse, kannattaa meikistä tehdä hieman tavallista voimakkaampi. Erityisesti kulmia ja ripsiä kannattaa korostaa kuvausta varten.\nEnsi viikolla julkaisen toisen osan tähän postaukseen. Siinä käsittelen mm. kuvauksen suunnittelua, asuja ja rekvisiittaa sekä mitä erilaisia tapoja kuvien antamiseen puolisolle voi keksiä.\nMihin huomenlahjakuvaukseen liittyvään kysymykseen sinä haluaisit saada vastauksen?\nCrappiest Titel Ever | Wedding Potographers Adventures in Spain\nSuudelmia & supersankareita | Hääkuvaus Männistön lava\nlife style -kuvaus\n© 2018 Suvi Helmi Photography


Casa de Olin: toukokuuta 2011\nTänään oltiin koko päivä raksalla hommissa. Autokatos/varaston ruoteet saatiin kaikki paikoilleen ja lisäksi ensimmäiset kasvit istutettiin jo. Kaavan määräyksen mukaisesti pihalle istutettiin (ruusu)orapihlaja sekä lisäksi koivu ja tuijia. Nähtäväksi jää, onko mikään vuoden päästä hengissä... On vähän peukalo keskellä kämmentä näiden puutarhahommien kanssa, vaikka intoa yrittää riittääkin. Onneksi on netti, kirjasto ja muutama puutarha-ihminen ympärillä =)\nPuun istuttamista harjoiteltiin ruusuorapihlajalla. Ympärille laitettiin jänisverkko, sillä ko. laji\nsattuu olemaan jänöjussien suurta herkkua.\nKoivun istuttaminen (nro. 2) meni vähän paremmin kuin orapihlajan ja lopputuloskin miellytti silmää enempi.\nTäytyy toivoa, ettei raksamiehet aja koivun yli.\nTuijista on tarkoitus istuttaa leikattava aita, joka kasvaessaan tuo hivenen yksityisyyttä pihallemme.\nTuijan valintaa puolsi sen ikivihreys. Katsotaan nyt, miten nämä koekappaleet selvityvät.\nKastellin miehet touhusivat talolla muutaman tunnin laitellen lattiaeristyksiä. Myös kvv-/iv-vastaavamme käväisi tontilla katselemassa tilannetta ja kommentoimassa, että "hyvältä näyttää". Kastelli-myyjämme soitteli viikolla ja kyseli kuulumisiamme. Vissiin aika harvinaista toimintaa talomyyjältä, mutta meillä kävikin myyjän suhteen hyvä tuuri, kuten olemme aiemminkin maininneet. Samaan syssyyn saatiin hoidettua aluskatteen tilaus (joka loppui kesken), kun myyjämme ilmoitti, että hän hoitaa asian heti. Aluskatteen pätkä saatiin jo parissa päivässä tontille ilman mitään mutinoita ja oikeastaan tekemättä itse mitään. Näin se homma toimii =)\nPientä päänsärkyä aiheuttaa edelleen kaivojen korkojen mataluus, josta aiemminkin on manailtu, mutta tänään saimme ajatuksen tehdä siihen kohtaan portaat, jolloin tontille pääsisi kahdesta paikkaa. Täytyy jatkaa idean kehittelyä ja pohtia sen toteuttamiskelpoisuutta!\nLähettänyt Casa de Olin klo 12.10 Ei kommentteja:\nTunnisteet: istutuksia, kastelli\nLähettänyt Casa de Olin klo 11.43 Ei kommentteja:\nLähettänyt Casa de Olin klo 6.44 Ei kommentteja:


Harvoin näyttäytyvä juovahylje on mahtava näky\nNewsner » Uutiset » Harvoin näyttäytyvä juovahylje on mahtava näky\nJos jotakin eläinlajia ei juurikaan nähdä luonnossa, olisi helppo kuvitella että kyseinen laji on sukupuuton partaalla. Monet eläinlajit ovat kuitenkin vain ujoja tai ne asuvat sellaisissa paikoissa jonne ihmisillä ei ole asiaa. Näin on juovahylkeen laita. Niitä on Tyynellämerellä ja Pohjoisella jäämerellä arviolta satojatuhansia yksilöitä, mutta niiden lukumäärää on vaikea arvioida sen tarkemmin. Juovahylkeet asuvat siis kaukana jäätiköillä ja jäälautoilla, eivätkä ne juuri koskaan tule rantaan. Vain aivan muutamissa tapauksissa juovahylje on havaittu Yhdysvaltain luoteisrannikolla Washingtonin osavaltion korkeudella. Tyypillisesti ne pysyttelevät Alaskan ja Venäjän välissä olevan Beringinsalmen tienoilla.\nNiinpä ihmiset ilahtuivat kun Washingtonin osavaltion rannikolla havaittiin kaunis, mustavalkoinen juovahylje. Se viipyi näkyvillä vain hetken ajan jolloin siitä saatiin kuvia, mutta sitten se häipyi taas veteen ja katosi näkyvistä.\nAiemmin tänä vuonna harvinainen juovahylje näyttäytyi Washingtonin osavaltion rannikolla Long Beachin pikkukylän tienoilla. Kyse ei vaikuttanut olleen sairaasta yksilöstä, vaan aivan terveestä hylkeestä. Juovahylje ei viipynyt pitkään näkyvillä, vaan se liukui takaisin veteen.\nFacebook/ USFWS Pacific Region\nJuovahylkeet eivät sinänsä ole harvinaisia, mutta niiden näkeminen on harvinaista herkkua. Niitä on satojatuhansia yksilöitä, joten ne eivät ole vaarassa kadota. Juovahylkeet eivät ole laumaeläimiä vaan yksineläjiä. Ne voivat sukeltaa jopa 200 metrin syvyyteen hankkiakseen ruokaa.\nFacebook/ Tintu- Mon\nEdellinen kerta kun juovahylje oli havaittu Yhdysvaltain luoteisrannikolla oli vuonna 2012, kun Seattlessa asuva nainen näki aikaisin aamulla juovahylkeen satamalaiturilla. Tapauksesta raportoi mm. livescience.com.\nNormaalisti juovahylkeitä ei ole ihmisten asuttamien alueiden lähellä. Ne suosivat jäätiköiden reunoja ja jäälauttoja.\nJuovahylkeiden elämästä ja tavoista tiedetään suhteellisen vähän moniin muihin lajeihin verrattuna, koska ne elävät niin hankalasti saavutettavissa paikoissa.\nTutkijoiden arvioiden mukaan juovahylkeistä saattaa tulla entistä tavallisempi näky ilmaston muuttuessa.\nhylje juovahylje video


Vaarallisia vieraslajeja nyt kukassa - ePressi\nVaarallisia vieraslajeja nyt kukassa\nSuomen luonnonsuojeluliitto kannustaa kansalaisia ilmoittamaan luonnossa havaitsemansa jättiputket ja muut haitalliset vieraskasvilajit. Suomen vieraskasvilajeista ovat tällä hetkellä komeimmassa kukintovaiheessaan jättiputket, jättipalsami ja kurtturuusu. Ne ovat nyt kaikkien helpommin tunnistettavissa.\nVieraslajit ovat eläin-, kasvi- ja muita eliölajeja, jotka ovat levinneet uudelle alueelle ylittämällä ihmisen avulla lajille muuten mahdottoman leviämisesteen, kuten valtameren tai vuoriston. Pieni osa vieraslajeista onnistuu kotiutumaan uusille alueille niin hyvin, että ne aiheuttavat haittaa joko ihmiselle tai luonnon alkuperäiselle lajistolle.\nVieraslajit aiheuttavat vuosittain valtavia taloudellisia kustannuksia, Euroopassakin menetyksiksi on arvioitu yli 12 miljardia euroa vuodessa.\nAikaisemmin keväällä julkaistun Suomen kansallisen vieraslajistrategian mukaan jättiputkilajit ovat luokiteltu erityisen haitallisiksi lajeiksi, ja ne on määrä hävittää Suomesta kokonaan. Jättiputkikasvustot alentavat tontin arvoa ja lajien kasvinesteen sisältämät yhdisteet aiheuttavat kivuliaita palovamman kaltaisia iho-oireita reagoidessaan auringon UV-säteilyyn.\n"Haitallisten lajien hävittäminen tai leviämisen hidastaminen on mahdollista, mutta siihen tarvitaan valppaiden suomalaisten panosta. Tehokkaat torjuntasuunnitelmat vaativat tietoa lajien sijainnista ja lukumäärästä. Sen vuoksi on tärkeää, että suomalaiset ilmoittavat luonnossa näkemänsä vieraslajihavainnot eteenpäin", kertoo biologi Markus Seppälä Suomen luonnonsuojeluliitosta.\nSuomen luonnonsuojeluliitto osallistuu haitallisten vieraslajien torjuntaan muun muassa järjestämällä kartoitus- ja torjuntatalkoita. Liitto osallistuu myös maa- ja metsätalousministeriön rahoittamaan valtakunnalliseen HAVINA-hankkeeseen, jossa tutkitaan ja kehitetään vieraslajien torjuntaa.\nVieraskasvilajeista tehdyt havainnot voi ilmoittaa Luonnontieteellisen keskusmuson Hatikka-havaintotietokantaan: www.hatikka.fi\nVieraslajiasiantuntija Markus Seppälä, Suomen luonnonsuojeluliitto, markus.seppala@sll.fi, puhelin 044 3069546\nErityisasiantuntija Tapani Veistola, Suomen luonnonsuojeluliitto, tapani.veistola@sll.fi, puhelin 0400 615 530\nSuomen luonnonsuojeluliiton ohjeet lajien tunnistamiseen, havaintojen ilmoittamiseen ja torjuntatalkoiden järjestämiseen: http://www.sll.fi/mita-sina-voit-tehda/vaikuta-lahiymparistoosi/tunnista-vieraslajit\nViestimille maksuttomasti käyttöön kuva (1,1 Mt) jättipalsamista tämän uutisen yhteydessä käytettäväksi (kuva: SLL/Markus Seppälä):http://www.sll.fi/medialle/pressikuvat/vieraslajit\nTiedotteessa mainittujen vieraslajien tieteelliset ja ruotsinkieliset nimet:\nKaukasianjättiputki (Heracleum mantegazzianum, kaukasisk jättefloka)\nPersianjättiputki (Heracleum persicum, jättefloka)\nJättipalsami (Impatiens glandulifera, jättebalsamin)\nKurttulehtiruusu (Rosa rugosa, vresrosa)\nMaatalousPuutarhaTurvallisuusYmpäristö ja luonto


Aparthotel Kuukkeli Aurora Saariselän Laanilass...\nOsoite: Viskitie 8 a Nukkumapaikkoja: 4\nAparthotel Kuukkeli Aurora sijaitsee luonnonläheisellä ja rauhallisella paikalla Laanilassa, vain 4 km päässä Saariselän ydinkeskustasta. Tutustu ja varaa tästä linkistä:\nHyvin varustellut majoitustilat tarjoavat erityyppisiä majoitusvaihtoehtoja huoneista huoneistoihin. Huoneistossa on yksi makuuhuone ja tupa, jossa kaksi vuodetta, minikeittiö ja pesuhuone/wc.\nKahdessa isossa honkamajassa on kaikkiaan neljä huoneistoa ja kaksi huonetta, jotka sijaitsevat yhteiskäytävän varrella. Majoissa on yhteiskäytössä oleva kylpyhuone/wc, keittiö ja iso oleskelutila, jossa on takka.\nYhteiskäytössä ovat myös erillisessä piharakennuksessa saunatilat. Saunat erikseen naisille ja miehille sekä yhteiskäyttöön takkatupa ja uima-allas. Saunarakennuksen etuovelta pääsee kesäisin näppärästi pulahtamaan myös läheiseen luonnon tunturipuroon.\nTutustu ja varaa tästä Aparthotel Kuukkeli Aurora


Roskien poltto uhkasi räjäyttää navetan Hausjärvellä | Yle Uutiset | yle.fi\n24.4.2013 klo 15.50päivitetty 24.4.2013 klo 23.13\nRoskienpoltto levisi isoon tiilinavettaan ja poltti sen maantasalle Hausjärven Kurussa keskiviikkona iltapäivällä. Palokunta joutui vetäytymään palopaikalta kauemmas, sillä sisällä navetassa oli 5-10 kiloa dynamiittia.\nPäivystävä palomestari Heikki Harri Kanta-Hämeen pelastuslaitokselta kertoi keskiviikkoiltana, että jälkisammutus on saatu päätökseen. Navetan raunioihin jäi vielä jonkin verran dynamiittia, jonka poliisi käy poistamassa torstaina. Räjähdysvaaraa ei Harrin mukaan kuitenkaan enää ole.\nPalopaikka on eristettynä torstaihin saakka. Navetan läheltä kulkeva tie on myös suljettu liikenteeltä.\nPoliisi selvittää varastointia\nDynamiitin varastoineella henkilöllä on sen ostamiseen asianmukaiset luvat, mutta poliisin tehtäväksi jää selvittää, oliko räjähdysaine varastoitu oikein, kertoi päivystävä palomestari Heikki Harri Kanta-Hämeen pelastuslaitokselta.\nHausjärven tapaus on malliesimerkki siitä, miten roskienpoltossa ei tulisi menetellä, toteaa Harri.\n- Maalaismaisemassa asioita tehdään usein itsenäisesti. Roskienpolton alussa saattaa olla tyyntä, mutta tässäkin tapauksessa nousi äkkiä kova tuuli, joka vei tulen rakennukseen.


Ester Naparstok- Rücker 7.8.1898 – 15.1.1986 | Tampereen Teatterimuseo\nEster Naparstok- Rücker 7.8.1898 – 15.1.1986\nVapaata tanssia edustanut Ester Naparstok oli syntyään tamperelaisen kauppiasperheen tytär. Isä oli venäjänjuutalainen turkiskauppias ja äiti riikinruotsalaista sukua. Perheen kotikieli oli ruotsi. Hän oli jo lapsena kiinnostunut tanssista, mutta Tampereella sai opetusta siihen aikaan vain salonkitansseissa, joita opetti Henry Karlsson. Hän aloitti vapaan tanssin opinnot 1910- luvulla Anna Behlen Jaques-Dalcroze- koulussa Tukholmassa. Hän oppi plastista tanssia myös Hertta Idmanin johdolla 1912. Tämä oli opiskellut Jacques-Dalcrozen koulussa Dresdenissä. Esteri näki lapsuudessaan Tampereella venäläinen varuskunnan hienoja juhlia. Niissä vieraili joskus korkeatasoisia klassisia balettiseurueita.\nVapaa tanssi tuli voimalla kaupunkilaisten tietoisuuteen 1910-luvulla, jolloin nähtiin mm Hilma Liiman, Maggie Gripenbergin, Hertta Idmanin ja Irene Sanden järjestämiä tanssinäytöksiä. Ester oli nähnyt elokuvissa Lois Fullerin ja Saharetin esitykset, joita hän sanoi ihailleensa ja jäljitelleensä. Hän mainitsi, että Fuller oi kuuluisa siivistään ja Saharet taitavasta tamburiinin käsittelystään.\nEster halusi oppia tanssimaan. Kotikaupungin mahdollisuudet olivat pienet ja siksi hänen tätinsä vei hänet Pietariin kuuluisan Mihail Fokinin balettioppiin. Hän kävi esittäytymässä Fokinin ja tämän vaimon Veran kodissa. Hänet olisi hyväksytty oppilaaksi, mutta nähtyään balettitunnin hän kieltäytyi kunniasta. Hän ei nimittäin halunnut sirkushevoseksi, kuten hän mainitsi tädilleen. Fokinilla oli nimittäin tapana pitää opettaessaan pientä piiskaa kädessään ja sillä hän korjasi oppilaitaan. Ester halusi tanssia vapaasti. Hän pääsi 15-vuotiaana Maggie Gripenbergin yksityisoppilaaksi tämän kesäpaikkaan Hankoon ja esiintyi tämän teatterikoreografioissa.\nMyöhemmin hän siirtyi ensimmäisen maailmansodan jälkeen Jaques-Dalcrozen musiikki- ja tanssikouluun Geneveen, jossa hän opiskeli puolitoista vuotta. Sieltä hän sai vankan pohjan musiikin ja rytmiikan perusasioista. Tanssia hänen mielestään siellä oli liian vähän. Vaikka hän kritisoi sitä, koulu oli hyvin merkityksellinen hänen tanssiuralleen. Hän muutti Müncheniin 1920 ja opiskeli vapaata tanssia ja uuden voimistelun suuntauksia Keski-Euroopassa mm. Rudolf Labanin, Boden, Lohelandin, Höyerin, Steinwenderin ja ja Kentscherin koluissa. Höyeriltä hän oppi kansantansseja ja Steinwenderiltä hänen kehittämäänsä, Jaques-Dalcrozen oppeihin perustuvaa tanssillisempaa liikuntaa. Näiden lisäksi hän opiskeli akrobatiaa. Häntä kiinnosti myös jooga, voimistelu, varietee ja sirkustaide.\nEster teki laajan kiertueen Saksassa yksin ja ystävättärensä Maina Claesin kanssa vuosina 1923-24. Hän tutustui samoihin aikoihin ensimmäiseen aviomieheensä, säveltäjä-pianisti Julius Goldsteiniin. Samoihin aikoihin hän teki kiertueen myös Suomessa. Vuonna 1924 hän perusti tanssikoulun Helsinkiin yhdessä Helvi Salmisen kanssa. Säestäjänä toimi Julius Goldstein ja yhtenä opettajana oli Irja Hagfors.\nTampereella hän opetti aluksi kotitalonsa ullakolla Hämeenkatu 8 vapaata tanssia ja karakteritanssia. Jo aiemmin kansalaissodan jälkeen Ester Naparstok oli käynyt viikonloppuisin Tampereella pitämässä tanssikursseja koulunuorisolle.\nEster palasi Saksaan vuonna 1928, nyt Berliiniin, jossa hän opiskeli mm balettia Tatjana ja Victor Gsovskyn johdolla, sekä joogaa ja musiikkia. Kymmenen vuoden ajan hän vietti Elsa Gindlerin, hengitysterapian kehittäjän, oppilaana. Hän esiintyi Rudolf Labanin ryhmässä varieteessa 1920-30- lukujen vaihteessa, Berliinin tanssistudion ryhmässä ja Birgtmeier-ryhmässä. Ester erosi aviomiehestään Julius Goldsteinista 1933 ja meni avoliittoon arkkitehti Julius Rüeckerin kanssa. Kesken Münchenin kiertueensa hän joutui palaamaan Suomeen natsismia ja sotaa pakoon vuonna 1939 ja hän saapui Tampereelle juuri Talvisodan aattona. Hän alkoi opettaa voimistelua ja tanssia asunnossaan. Vuonna 1942 hän vuokrasi oman liikuntatilan Näsilinnankatu 37:ssä.\nKoulun ensimmäinen tanssinäytös pidettiin Tampereen Teatterissa maaliskuussa 1942. Oppilaittensa kanssa hän osallistui Suomen Tanssitaiteilijain liiton järjestämiin näytöksiin. Vuonna 1945 koulun valio-oppilaista muodostui Naparstok- ryhmä, joka esiintyi kiertueilla eri puolilla Suomea ja tamperelaisissa teatteriproduktioissa. Ester sai koreografioistaan useita palkintoja. Kolmannen luokan odotussali palkittiin parhaimpana humoristisena teoksena Tukholmassa koreografiakilpailuissa 1945 ja Valpurin yön solisti Elsa Sylvestersson palkittiin persoonallisimpana tanssijattarena Kööpenhaminan kilpailuissa 1947. Suomen Tanssitaiteilijain liiton koreografiakilpailut palkitsi hänen koreografiansa Aavelaiva 1959.\nEster Naparstok teki paljon teatterikoreografioita, legendaarisin niistä oli varmasti yhdessä Eino Salmelaisen kanssa tehty Varkaiden tanssiaiset 1949.\nEster asui vuodet 1959-76 Chicagossa. Suomeen palattuaan hän alkoi antaa vapaan tanssin ja luovan ilmaisun tunteja Elwa Molinin tanssikoulun oppilaille. Hän suunnitteli näille useita tansseja, kuten myös Tanssiteatteri Mobitalle ja Työväen Teatteriin. Viimeiseksi teokseksi jäi Tanssiteatteri Mobitalle luotu Tanssiva kuvakirja vuodelta 1984.\nLähteet: Saari, Minna. Tanssiva tehdaskaupunki\n← Sinikka Vainio, flamencotaiteilija Tanssitaiteilija Liisi Hallas 1901-1984 →


95 m² Salmentie 42-2 -, 25470 Salo Mökki tai huvila 4h myynnissä - Oikotie 16139094\nMyytävät loma-asunnot Salo Kisko Salmentie 42-2 -, 25470 Salo\nSalmentie 42-2 -, Kisko, Salo●2h,k ja 2h,kk\nHienoissa Orijärven maisemissa omarantainen kesäpaikka. Rinnetontilta upeat näkymät alas järvelle. Orijärveltä voi tehdä veneretkiä alueen muillekin järville. Pääkaupunkiseudulle vain reilu tunnin ajomatka!\nRakennukset edustavat 70-luvun arkkitehtuuria, valoisa huvila on paritalotyyppinen, joten tilaa on kivasti kahdelle perheelle/sukupolvelle tai vieraille. Toisella puolella on 2 huonetta, keittokomero ja varusteena varaava takka, toisella puolella on keittiö, ruokailutila, iso olohuone avotakalla ja makuuhuone, josta voi erottaa seinällä makuutilan. Tilavalla terassilla mahtuu grillailemaan upeissa järvinäkymissä.\nRantasaunan yhteydessä on tupa, jossa lisämajoitustilaa. Oma porakaivo, josta johdettu kylmä vesi sekä mökkiin että saunalle. Lapsiystävällinen, loivasti syvenevä ranta, hiekkaa tuotu rantaan, laiturin päässä 1,5 m vettä.\nLähimmät palvelut Kiskon Toijassa 9 km päässä, Saloon n. 30 km, Turkuun 90 km ja pääkaupunkiseudulle on reilu tunnin ajomatka.\nTervetuloa tutustumaan paikkaan: Liisa puh. 044 7701 329 tai liisa.lindegren@op.fi Myös kollegani palvelevat Sinua mielellään.\nSalmentie 42-2 -, 25470 Salo\n2h,k ja 2h,kk\nJääkaappi, jääkaappipakastin v. 2016, sähköliesi v. 2016, keraaminen liesi v. 2016, liesikupu, liesituuletin suodatin, kiinteät valaisimet.\nSauna Rantasauna, puukiuas Vesisäiliöllä, erillinen wc Kompostoiva, kiinteät valaisimet.\nRantaan tuotu joskus hiekkaa, laiturin päässä noin 1,5 m syvää, loivasti syvenevä\nPalvelut: Lähimmät palvelut Kiskon Toijassa 9 km päässä, Saloon 30 km, Turkuun 90 km ja pääkaupunkiseudulle 85-100 km eli reilu tunnin ajomatka.\nHienoissa Orijärven maisemissa 70-luvun arkkitehtuuria, mökki paritalotyyppinen, joten sopii kahdelle perheelle tai sukupolvelle. Toisella puolella 2 huonetta ja keittokomero, varustettuna varaavalla takalla, toisella puolella keittiö, ruokailutila, iso olohuone ja makuuhuone, josta voi erottaa seinällä makuutilan. Tilavalta terassilta upeat näkyvät alas järvelle. Saunan yhteydessä tupa, jossa lisää majoitustilaa. Oma porakaivo\nPelti. Rakennukseen on tehty harjakatto vuonna 1995, alle jätetty huopakate (tasakatto aikaisemmin)\nVesijohto: Porakaivo. Viemäröinti: Saostuskaivo, maahanimeyttämö. Porakaivon vesi on riittänyt aina, kuivinakin kesinä, tutkittu v. 1996, kaivo on keinun vieressä, liiterin alapuolella. Keittiöön tulee porakaivosta kylmä vesi, painesäiliö keittiön alla kylmässä tilassa.\nYleiskaava, rakennuslupa. RAP-aluetta = loma-asuntojen korttelialue, rakennuspaikalle saa rakentaa enintään 100 k-m2, josta loma-asunto enintään 60 k-m2, sauna enint. 25 k-m2 ja kylmä kevytrakenteinen varasto enint. 15 k-m2.\nSähkö. Avotakka ja varaava takka\nKeittiö: Seinät: maalattu levy/välitilan laatta Lattia: lautalattia. Olohuone: Seinät: maalattu levy Lattia: lautalattia. Makuuhuone 1: Seinät: maalattu levy Lattia: lautalattia. Makuuhuone 2: Seinät: maalattu levy Lattia: lautalattia. Makuuhuone 3: Seinät: maalattu levy Lattia: lautalattia. Sauna: Seinät: paneeli Lattia: lautalattia. Takkahuone: Seinät: paneeli Lattia: lautalattia.\nKurkela Kisko Toija Kavasto Äijälä Aijala Orijärvi Ranta Kaukola Joensuu yks Valkjärvi Nummi Haukkala Ollikkala Marttila Moisio Armfelt Pahkavuori Anjala Mököinen Muurla Tupuri Enola Isokylä Villilä Lahnajärvi


Listalla seuraavaksi: 2013\nEro muttei etu\nKun eteen tulee vaativa tilanne tai tehtävä, minä teen listan. Blogin nimikin sen kertoo, että olen listaihmisiä. Toki listojen tekeminen on tunnettu varsinaisen tekemisen välttelymuoto, joka antaa kivasti illuusion, että jotain olisi muka tehty, kun on lista siitä mitä pitäisi tehdä.\nViimeisten työpäivien, joulun ja uuden vauvan valmistelujen mukanaan tuomien listojen keskellä, on toisaalta ihan kiva todeta, että kaikkea ei meillä listoilla suunnitella. Niin kuin nyt lapsen syntymäkuukautta.\nKunnon tiikeriäiti olisi tietysti pannut parastaan (sanavalinta täysin harkittu), jotta lapsi syntyisi alkuvuodesta. Silloin sillä on etulyöntiasema myöhemmin syntyneisiin nähden.\nPaitsi, ettei sitten vissiin olekaan, kertoo tutkimus. Ainoastaan urheilussa menestyneissä on havaittu merkitystä sillä, onko alkuvuodesta syntynyt. Tässäkin tapauksessa merkityksellinen tekijä saattoi itse asiassa olla motivaatio.\nArkijärki laittaa tosin hiukan vastaan. Miehen sisko laskeskeli, että kun hänen nuorimpaisensa lopetti esikoulun, oli hän samanikäinen kuin esikoinen aloittaessaan. Tuntuu, että esikoisella olisi pakko olla tässä joku etulyöntiasema. Ikäero ei kuitenkaan kerro vielä mitään siitä, kumpi sai eskarista enemmän hyöytä tai oliko siinä itse asiassa mitään eroa.\nSyyksi olla iloinen siitä, että molempien muksujen syntymät osuvat kevätpuoleen, jää edelleen se, että silloin on valoa enemmän. Kestää äidin pää pikkuvauva-ajan hiukan paremmin. Eräs tuttu kuvaili kysyttäessä syyslapsensa alkutaivalta "loka- ja maaliskuun väliseksi yöksi".\nHups, ihan kohta on joulu!\nTajusin tämän konkreettisimmin, kun mies oli unohtanut lapsen unipussin mummolaan ja pohdimme, että kai tässä viikko selvitään ilman sitä. Siis vain viikko! Sitten jo lähdetään joulukylään ja saadaan rakas (ja ennen kaikkea ei-ikinä-peiton-alla-pysyvän-lapsen-lämpimänä-pitävä) pussi takaisin.\nJoulun jälkeen onkin sitten ihan kohta uusi vuosi. Siis se vuosi, kun pikku kakkosemme syntyy. Kuinka se nyt jo on kohta se vuosi? Alkaa olla pakko miettiä ihan konkreettisesti, mitä meille tuleva uusi ihminen tarkoittaakaan. Tavaroita pitää siirrellä ja vauvan tavaroita ruveta ostelemaan ja hakea säilytyksestä.\nItse tyyppi on tietysti vielä suuri arvoitus. Loputtomiinhan sitä kuulee ja näkee, että sisarukset voivat olla ihan erilaisia.\nKaksplussan sivuilta bongasin yhden tällaisen lapsen temperamentin "check-listan", jota voi käyttää sen pohtimiseen millainen lapsi oikein onkaan:\nAktiivinen/rauhallinen: Miten paljon lapsi on päivän mittaan liikkeessä? Miten hän nukahtaa ja herää? Jaksaako hän olla paikallaan?\nSäännöllinen/epäsäännöllinen: Miten säännöllisesti lapsi nukkuu ja syö?\nLähestyvä/vetäytyvä: Suhtautuuko uusiin ihmisiin ja asioihin innostuneesti vai varautuneesti?\nSopeutuva/tottumista vaativa: Miten lapsi suhtautuu muutoksiin, miten nopeasti hyväksyy uudet asiat?\nHerkkä ärsykkeille/ei välitä: Miten lapsi reagoi lämpötiloihin, ääniin, hajuihin, makuihin, tuntemuksiin?\nVahvasti/miedosti reagoiva: Miten vahvasti lapsi ilmaisee mielihyvää tai mielipahaa?\nMyönteinen/mielensä pahoittava: Onko lapsi enimmäkseen hyväntuulinen vai ärtynyt?\nKeskittyvä/häirittävä: Kuinka helppo lapsen huomio on vangita?\nSinnikäs/luovuttava: Miten pitkään lapsi paneutuu tekemiseen?\nNeiti on näistä aktiivinen/säännöllinen/pienellä varauksella lähestyvä/melko sopeutuva/joillekin äänille herkkä, muuten ei kovasti välitä/vahvasti reagoiva/myönteinen/keskittyvä ja sinnikäs.\nEntäs jos velipojastaan tulee sitten rauhallinen/epäsäännöllinen/vetäytyvä/tottumista vaativa/herkkä kaikille ärsykkeille/miedosti reagoiva/mielensä pahoittava/häirittävä ja luovuttava?\nTulee mieleen rassukka tyyppi, joka kiltisti kärsii kaiken aikaa, kun on ärsykettä, pelottavaa tilannetta ja kaikki oma tekeminenkin häiriintyy jatkuvasti. Sitten äiti ei edes tajua, että koko ajan on hätä, kun on tottunut siskon tyyliin ilmaista sumutorven volyymilla kaikki tarpeensa.\nNo onneksi vastasyntyneet ovat kuitenkin melko samanlaisia palleroita kaikki. Ehditään sitten tutustua tarkemmin myöhemmin.\nJa ensin olisi se joulukin.\nTunnisteet: odotus, perhe, vauva\nJoskus on mukavaa olla väärässä.\nSyyskuun alussa, kun lapsi aloitti päiväkodissa en olisi ikinä uskonut, kuinka hyvin siellä tulee menemään.\nHaasteita riitti ja niitä keksittiin itse. Neiti oli ennen tarhalapsuuden alkua sosiaalinen lähinnä silloin, jos äiti oli lähellä. Harjoittelun ensimmäisen viikon äiti leikki mukana, että pieni osallistui mihinkään. Toisella viikolla rampattiin sitten sylissä koko ajan tai tyydyttiin vain seurailemaan menoa sieltä. Lapsi osasi muutaman sanan, mutta ei suostunut sanomaan mitään yhtään vieraammille. Esikoisena hän ei ollut kovin tottunut jakamaan leluja tai huomiota ja odottamaan vuoroaan. Aika varmoja olimme, että kyllä meidän lapsi nälkäänsä syö, mutta ei ihan varmasti nuku päiväunia. Päiväkoti ei ole kovin lähellä, eikä yhtään sellaisella suunnalla, mihin muuten olisimme kumpikaan miehen kanssa aamukiireissä menossa. Ja niin edelleen.\nTäälläkin olen jotkut kerrat maininnut, että hyvinhän siellä päiväkodissa on mennyt. Nykyään neiti hihkuu innoissaan kavereiden ja hoitajien nimiä jo ovelta. Hän tietää itse mihin vaatteet laitetaan ja rynnii käsipesulle. Ei paljon kiinnosta äidin lähdöt, kun on kiire leikkimään. Illalla ehtii sitten esittää uudet opitut laulut äidille ja isille. Hoitajat kutsuvat hellitellen tyttöä "meidän totuuksia laukovaksi papukaijaksi", liekö toivovat ettei neiti olisi avannut heille sanallista arkkuaan... Toisilta on selkeästi opittu uusia leikkejä. Yleisin kuuluminen hakiessa on, että päivä on mennyt tosi hyvin.\nKotiin on kulkeutunut vaikka millaista askarreltua ihanuutta. Päivittäin tosiaan laulavat ja soittavat. Ulkoilevatkin säällä kuin säällä. Vissiin kerran viikossa on jumppaa. He ovat tehneet retkiä mm. konsertteihin ja tarhalla on käynyt teatteriesitys. Saisi olla aika viitseliäs järjestääkseen itse lapselle kaikkea tätä. Ja samaan hintaan lapsi vielä ruokitaan! Saavat minun puolestani nostaa veroprosenttia, jos ja kun meno jatkuu tällaisena.\nNyt tätä riemua on tarjolla enää torstaihin asti, sitten koittaa joululoma. Samalla meidän pitäisi päättää, millaisella rytmillä päiväkodissa jatketaan ensi vuonna. Minä en palaa enää joulun jälkeen töihin, joten hieman hoitoaikoja lyhennetään entisestään, nyt on ollut neljänä päivänä viikossa sellaiset 7-8 tuntia.\nNyt olen oikeastaan tosi iloinen, että se lähipäiväkoti ei ole valmistunut tähän(kään) vuodenvaihteeseen mennessä, vaikka jossain vaiheessa niin luultiin. Neidillä on sitten uuden tulokkaan synnyttyäkin yksi paikka, jossa arki ei mullistu.\nKaunis kiitos päiväkodin tädit!\nLähettänyt Paula Oittinen klo 14.47 Ei kommentteja:\nTunnisteet: ihmiset, perhe, vauva\nJokin vanhemmuudessa kiteytyy, kun katselee oman lapsukaisen esiintymistä päiväkodin joulujuhlassa. Tai no, en ole ihan varma tajusiko lapsi esiintyvänsä, kunhan lauloi ja leikki tonttumyssy päässä. Suloinen hän oli joka tapauksessa ja äitinä oli pakahtua pöljään ylpeyteen.\nKun päivittelin tätä elämystä työkaverille, hän totesi, että onpa kiva että lapsilla kuitenkin saa olla vielä tuollaisia joulujuttuja. Niin moni asia nykyään kielletään erilaiseen korrektiuteen vedoten. Totta, siellä olivat tonttuleikeissä mukana niin ne eriväriset lapset kuin päiväkodin huivipäinen harjoittelija. Tietysti voidaan olettaa, että ainakaan kukaan paikalla ollut aikuinen ei usko tonttuihin ja kaikki pystyivät olemaan mukana samalta satuviivalta.\nVäline perinteiden siirtämiseen lapselle. Kuva: taika-aitta.fi\nSe, mihin meidän supisuomalaisen lapsosenkaan pitäisi uskoa, ei kyllä ole mitenkään selvää.\nViime viikon itsenäisyyspäivän jälkipyykki korostaa tätä hienosti. Yhdet hakkasivat ihmisiä ja eläimiä protestina. Toiset lahtaavat nuorison edustajaa verkossa, kun tämä kehtasi todeta julkisesti, ettei oikein tiedä mitä veteraanit merkitsevät hänelle. Mitä tällaisesta lapselle kertoisi?\nEttä meillä on itsenäisyys, mutta yhteiskunnassa on silti paljon epäkohtia ja eriarvoisuutta? Itsenäisyys on tosi hieno ja juhlan arvoinen juttu, mutta se ei yksin riitä? Se nyt on helppo, että ketään ei lyödä.\nEttä Sota on lähtökohtaisesti on kauhea asia, mutta tietyssä kontektissa sitä kuuluisi ihannoida?\nMaan historiaan kuuluvat tietyt asiat ja ne varmaan koulussa aikanaan käydään läpi. Mutta entäs jos lapsi haluaa kuulla minulta jonkun mielipiteen asiasta? Vaihtoehtohistoriat eivät ole eksaktia tiedettä, mutta aika varmana voidaan pitää, että osana Neuvostoliittoa ei olisi mennyt kovin kivasti?\nLapsen näkökulmasta isoisoisä oli pieni lapsi sota-aikaan ja hänkin kuoli ennen lapsen syntymää. Oikeasti on hyvä, jos sota tuntuu sinusta kaukaiselle. Opettele kuitenkin kysyjille mallinmukainen ritirimpsu suuresta uhrauksesta aivan kuin miettisit sitä päivittäin.\nEi tämä nyt jotenkin kuulosta hyvälle...\nOnneksi ollaan vielä tonttuleikkivaiheessa ja vaikeimmat kysymykset vanhemmille koskevat sitä, saako ottaa vielä yhden piparin.\nLähettänyt Paula Oittinen klo 14.03 Ei kommentteja:\nHups en ollut huomannutkaan, että Docventures sai jatkoa!\nKun uskonto, raha, seksi, huumeet, väkivalta ja mitä niitä nyt oli, on käsitelty, siirryttiin naiseen. Ei ehkä kauhean yllättäen naisdokkareiden joukossa on äitiyttä käsittelevä leffa.\nKuten kaikki aikaisemmatkin, katson tämänkin joskus Areenasta, ei vaan ole mahdollista pysyä hereillä loppuun asti tv-esityksen aikataululla.\nAihe on itselleni äitiyden saralla aivan tuntematon - vauvakuume. Olen onnistunut tulemaan äidiksi kohta jo kaksi kertaa (hmm, voiko noin sanoa?) kokematta mitään tyhjän sylin tunteita, kaipuuta tai vauvakuumetta. Oman vauvan tuoksua nuuhkineena ja kasvua ihastelleenakaan en ihan saa kiinni siitä, millaista vauvakuume olisi.\nKuten olen kertonut, kummatkin raskaudet alkoivat yllättäen ja näin ollen tietysti helposti ja asiaa miettimättä. Toki taustalla on ollut miehen kanssa jaettu ajatus, että lapset ovat tervetulleita. Siinä ollaan kuitenkin vielä kaukana varsinaisesta vauvakuumeesta. Olen ymmärtänyt, että vauva täyttää kuumeilijan ajatukset ja tunteet voivat olla myös kehollisia, että kehokin kipuilee vauvan perään.\nKerrassaan hämmentävää. Myös miehet saattavat saada vauvakuumeen, vaikka yleisemmin "tauti" iskee naisiin. Taustalla lienee biologisiakin syitä, naisilla kun päätös lapsesta (tai ainakin lapsen yrittämisestä) on tehtävä aiemmin kuin miehillä.\nOn tällaisessa "näin nyt vain saattui käymään" -elämässä puolensakin. Elämään sattui tupsahtamaan oikeaan aikaan oikea mies, joka halusi lapsia. Lapset sattuivat haluamaan maailmaan heti, kun niille annettiin pieninkään sauma (eli luotettiin tuuriin tai "varmoihin päiviin"). Ei ole ollut tarvetta missään vaiheessa tehdä tietoista päätöstä, että onko juuri nyt hyvä hetki ja haluammeko oikeasti ja varmasti tätä. Tai sovitella sitä, että toinen haluaisi just nyt ja toinen haluaisi vielä vähän aikaa elää lapsetonta elämää.\nMinun tuurilla saan tietysti vauvakuumeen joskus 45-vuotiaana, kun nämä vauvat on saatu sysittyä kauemmas äidin sylistä ja olisi taas aikaa vähän itsellekin....\nLähettänyt Paula Oittinen klo 9.48 Ei kommentteja:\nIhminen ei lähtökohtaisesti pidä muutoksista. Huomaan usein muistuttavani itseäni, että haluan olla sellainen tyyppi, joka on avoin muutoksille ja suhtautuu niihin positiivisesti (jos ei ole oikeaa syytä muuhun). En tietenkään oikeasti siltikään pidä muutoksista.\nKohta elämä taas kuitenkin muuttuu. Jään taas kotiin. Työpäiviä on jäljellä 10.\nIkävä tulee. Ei työmatkoja. Ei herätyskellon ääntä. Ei sitä, että koko ajan on oikeastaan vähän kiire, kun kaikelle ajalle olisi vähintään kaksi käyttötapaa. Vaan sitä, että koen oikeasti saavani aikaiseksi jotain. Sitä, että koen osaavani sen mitä teen. Ja hyvänen aika sitäkin, että muut ihmiset ovat sitä mieltä, että olen hyvä työssäni ja vielä kertovat sen.\nKoenko sitten olevani huono ja aikaansaamaton äiti? No en.\nLapset vaan ovat juuri sellainen vellova projekti, että mistään ei tunnu tulevan valmista ja kaikki mahdolliset tulokset realisoituvat aikaisintaan vuosien päästä. Minkään asioiden syy-seuraussuhteista ei voi olla varma. Jos teen nyt näin, niin onko lapseni onnellisempi kuin jos teen noin? Ei harmainta aavistusta ja ehkä kysymyksen asettelu on täysin väärä, kun molemmat asiat ovat itse asiassa merkityksettömiä ja tärkeää olisikin jonkun ihan muun asian tekeminen. Suosituksia ja mielipiteitä löytyy toki enemmän kuin omiksi tarpeiksi, mutta omaa ammatillista mielipidettä ei minulla useinkaan ole. Jos ilmaisenkin äitiyteen liittyvän mielipiteen, en saa siihen millään samaa uskottavuutta kuin työminäni työasioihin. Ja kuka edes kuuntelisi?\nMahtava Baby Blues -sarjakuva tarjoaa vertaistukea.\nEi pidä käsittää väärin, lasten kanssa on toki paljon hyvin nopeasti näkyviäkin juttuja. Useimmat ovat muotoa, "jos en tee tätä, lapsi karjuu" tai "lapsi karjuu, kokeilen tätä jos se vaikka lopettaisi". En ole varma onko aika harmaannuttanut muistoni, kun käsitykseni on että edellinen kotiäitirupeama koostui juuri lähinnä tällaisesta silpputyöstä, josta oli vaikeaa ammentaa suurempaa motivaatiota. Että kyllähän sen teki, mutta tasaisin väliajoin pohti, että tässä ei ole mitään mieltä koko touhussa.\nTällä kertaa muutos ei pelota vieraudellaan, vaan juuri siksi, että tätä on jo tehty. Joku viisaampi varmaan huomoisi tarkemmin, että kahden eri-ikäisen lapsen kanssa meininki on eri kuin yhden. Minä tajuan siitä nyt vain sen, että kaikki se mikä oli hankalaa jo viimeksi on tällä kertaa sitten tuplasti hankalampaa.\nTietysti on paljon positiivisiakin juttuja, kyllähän sitä mielellään lasta tai vauvaa naurattaa. Halit ja pusut ovat ihanaa palautetta. Vaikka eihän ne rassukat tiedä paremmastakaan, joten palautteen antajina eivät ole kovin asiantuntevia.\nKai se on päivä kerrallaan mentävä, vaikka se ei omaan psyykeen istu alkuunkaan. Ihana kamala lapsen todella merkittävä varhaislapsuus, josta se ei itse muista myöhemmin mitään.\nLähettänyt Paula Oittinen klo 14.48 Ei kommentteja:\nKotoa maailmaan osa 1\nVähiin käy ennen kuin loppuu. Nimittäin hoitovapaa. Töihin pitäisi mennä ensi viikolla.\nMielessä on vain yksi ajatus: mitähän siitäkin tulee?\nEnsimmäinen askel kohti uraäitiyttä on vauhdissa. Lapsesta koulitaan tarhatyttöä hyvää vauhtia. Itse syöminen lusikalla alkaa olla hanskassa ja pottailussakin on edistytty. Itse päiväkodilla olemme käyneet jo parin viikon ajan "harjoittelemassa".\nHarjoittelulla tarkoitetaan hengailua päiväkodin tiloissa oman vanhemman kanssa. Me olemme leikkineet sisällä ja ulkona. Samalla lapsi tapaa päiväkodin hoitajia ja toisia hoidossa olevia lapsia. Hyöty tästä lienee se, että lapsi ei jää täysin vieraaseen paikkaan, kun hoitoon jää ilman vanhempaa. Toki myös hoitajilla on mahdollisuus tarkkailla lasta - minkä nyt muiden lasten hoitamiselta ehtivät.\nMuuten näin pienen lapsen valmistelu muutokseen on melkoisen haastavaa. Näin pieni ei ymmärrä puhetta aiheesta, tai osaa itse kertoa omia tuntemuksiaan. Hän ei myöskään ymmärrä miksi tällaista tapahtuu - mikä on aikuisten muutosvastarinnan voittamisessa aika tärkeä elementti. Hänellä ei myöskään ole mitään mahdollisuuksia vaikuttaa tilanteeseen. Odotan siis melko huudontäytteisiä ja vaikeita viikkoja.\nToistaiseksi, siis vanhemman kanssa, lapsi viihtyy tarhassa kuitenkin ihan hyvin. On kivoja leluja, seuraa ja iso piha. Hankalaa on selvästi odottaa, sitä joutuu pakostakin joka välissä tekemään, kun on ryhmän toiminnasta kysymys. Toinen ongelma on ymmärtää, että kädestään laskema lelu on vapaata riistaa. Neiti loukkaantui eräälle toiselle tytölle tällaisessa tilanteessa niin verisesti, että vähän epäilen leppyykö enää ikinä.\nSelväksi on myös tullut, että meidän neitimme on kirkkaasti ryhmänsä äänekkäin tenava. Hyvällä ja huonolla tuulella hän ilmaisee itseään kyllä niin kuuluvasti, että ei varmasti jää huomaamattomaksi. Tämän otan positiivisena, vaikka neidin omahoitaja taitaa olla hieman kauhuissaan siitä, mitä vielä tuleman pitää.\nOma siirtyminen kohti työelämää alkoi mukavissa merkeissä: kävin kampaajalla. Mitä sitä ihminen muutakaan identiteettiongelmien vaivatessa?\nLähettänyt Paula Oittinen klo 10.41 Ei kommentteja:\nTunnisteet: hemmottelu, maailma, vauva, äitiys


Erityishuolto-ohjelma | verneri.net\nEtusivu » Arki ja palvelut » Erityishuolto-ohjelma\nKehitysvammalain mukaan jokaiselle erityishuollon tarpeessa olevalle henkilölle tuleee laatia yksilöllinen erityishuolto-ohjelma eli ns. EHO (34 §). Kehitysvammalain mukaan erityishuoltoa annetaan henkilöille, joiden kehitys tai henkinen toiminta on estynyt tai häiriintynyt synnynnäisen tai kehitysiässä saadun sairauden, vian tai vamman vuoksi ja jotka eivät muun lain nojalla voi saada tarvitsemiaan palveluita.\nErityishuoltoa ovat kaikki ne palvelut ja tukitoimet, joita henkilö saa kehitysvammalain nojalla. Erityishuoltona saadut palvelut ja niihin liittyvät kuljetukset ovat henkilölle pääsääntöisesti maksuttomia.\nErityishuolto-ohjelma sisältää suunnitelman annettavasta erityishuollon toteuttamistavasta. EHO on merkittävä asiakirja siksi, että sillä päätetään toteuttamistapoineen niistä yksilöllisistä palveluista ja tukitoimista, jotka henkilö saa erityishuoltona. Näitä voivat olla esimerkiksi työtoiminta, päivätoiminta, erilaiset asumisen tukipalvelut, tilapäishoito sekä koululaisten aamu- ja iltapäivätoiminta.\nEHO:n ulkopuolelle voi jäädä palveluita, jotka vammainen henkilö saa esimerkiksi vammaispalvelulain nojalla. Nämä muut palvelut tulisi kirjata palvelusuunnitelmaan, ja niistä kunnan tulee tehdä erilliset päätökset.\nEHO on laadittava yhteistyössä henkilön itsensä ja hänen edunvalvojansa tai muun huoltajansa sekä sosiaalilautakunnan kanssa ja tarkistettava aina tarpeen mukaan. Erityishuolto-ohjelmaan kirjataan, milloin EHO viimeistään on tarkistettava.\nErityishuolto-ohjelmaan voidaan hakea muutosta aluehallintovirastolta (AVI). Muutosta voi hakea, jos henkilö itse, hänen edunvalvojansa tai muu huoltajansa taikka sosiaalilautakunta katsoo, ettei erityishuolto-ohjelma ole tarkoituksenmukainen.\nErityishuolto-ohjelma perustuu lakiin kehitysvammaisten erityishuollosta (519/1977), pykälät 1, 34, 36 ja 81 sekä asetukseen kehitysvammaisten erityishuollosta (988/1977), pykälä 4.\nSosiaaliturvaopas 2021, Kehitysvammaisten Tukiliitto


Kainuu on työttömyystilastojen ihme – terveydenhuollon osaajista on kuitenkin jatkuva pula | Yle Uutiset\nKainuussa terveydenhuollossa pula on jatkuva oikeastaan kaikenlaisissa tehtävissä. Kuvituskuva. Kuva: Henrietta Hassinen / Yle\nTuoreet työllisyysluvut kertovat, että Kainuussa matkataan kohti normaalitilaa koronan jälkeen. Työttömyys on laskussa ja lomautettuna on yhä vähemmän porukkaa.\nHeinäkuun tuoreet työllisyysluvut kertovat Kainuun työttömyyden kasvaneen 13 prosenttia viime vuoden takaisesta. Kuitenkin kesäkuusta työttömien määrä väheni kahdeksan prosenttia.\nLomautettujen määrä pieneni kesäkuusta 39 prosenttia. Kainuussa monella alalla on edelleen työvoimapula ja vaikeinta oli saada muun muassa teollisuustuotteiden kokoonpanijoita sekä suojelu- ja vartiointityöntekijöitä.\nKainuun työllisyysluvut paranevat muuta maata nopeammin, mutta kohenevassa tilanteessa on kuitenkin särönsä ja työvoimapula vaivaa osaa aloja. Esimerkiksi terveydenhuollossa pula on jatkuva kaikenlaisissa tehtävissä.\nVäkeä eläköityy satoja lähivuosina, samalla palveluita tarvitaan yhä enemmän väestön ikääntyessä. Kaiken lisäksi korona lisää painetta.\nMiten Kainuun sote pitää huolta siitä, että henkilöstö jaksaa tehdä työtään, vaikka tekijöitä on vähän? Kainuun soten henkilöstöjohtaja Jyrki Komulainen antaa lääkkeeksi työvoimasta välittämisen.\n– Kun henkilöstöstä välitetään, se herättää mielenkiintoa hakeutua sotelle töihin. Onhan meillä myös uusi hieno sairaala.\nKomulaisesta työntekijät odottavat, että työhyvinvointiin kiinnitetään huomiota. Hyvä lopputulos tarvitee vuoropuhelua ja siihen on tahtoa.\n– Myönteisen työnantajan kuvan välittäminen on tärkeää. Työnantajankin pitää olla sanojensa mittainen.\nKainuun soten tuoretta henkilöstöjohtajaa, Jyrki Komulaista haastattelee Jarmo Nuotio.\nTyövoimapulaKainuuSuomussalmiHyrynsalmiKuhmoPaltamoPuolankaSotkamoRistijärviKajaaniHenkilöstöpulaTyöllisyysastePohjois-SuomiTyöttömyysSairaalat ja terveyskeskuksetTyöntekijätTyövoimaTerveydenhoitoTyöllisyys


Viewing 15 posts - 1 through 15 (of 3,241 total)\n19.10.2021 at 00:58 in reply to: Johanna Tukiainen Vol. 272 #292992 Ilmoita asiaton viesti\nEtänäätä, se oli paskassa tilanteessa paras vaihtoehto. Parempi mennä itse kuin joutua viedyksi, niin ei käy kellekkään huonosti siinä välissä.\nOlen ohjannut/toimittanut/ollut mukana vääntämässä elämäni varrella muutamia ihmisiä akuuttipsykille ja sieltä jatkoon laitokseen hetkeksi. Naispuoliset ovat olleet ihan loppuslyyt yleensä kamankäytöstä ja kaikkeen siihen liittyvästä. Miespuoliset toki myös, mutta heillä se on näkynyt agressiona kaikkea ja kaikkia kohtaan. Ei mitään kivoja muistoja mikään noista.\nMammaTukiainen ei osaa ottaa maallista konfrontaatiota vastaan vaan väistää. Se on hymistelijäuskovaisille tyypillistä. Mennään karkuun todellisuutta, lainsäädäntöä, maallisia normeja ja yhteiskunnan yhteistä hyvää, sillä kuulutaan Harvoihin ja Valittuihin, joihin nuo ei päde. Lääketiede kuuluu samaan pakettiin. Riippuen kuppikunnasta kieltolistalla on milloin mitäkin.\nEräs leipäpappi kertoi aikoinaan vertauskuvallisen viisauden. Siinä oli tullut tulva joka vei kaiken. Vankasti uskovainen mies istui talonsa katolla ja rukoili. Paikalle tuli pelastushelikopteri josta vinssi laskeutui kohti. Mies huusi että menkää pois. Ihmettelevät pelastajat kysyivät miksi. ”Koska minulla on Jumala joka pelastaa”.\nSama toistui kolme kertaa. Sitten kopteria ei enää tullut. Mies väsyi ja kuoli hiljalleen janoon. Taivaanportilla hän kysyi vartijalta missä Herra oli kun mies häntä huusi. Portinvartija katsoi miestä kauan. ”Helikopteri yritti kolme kertaa pelastaa sinut. Kenet luulit sen lähettäneen?”\nKoska Johanna ei ole aito uskovainen eikä näinollen ole koskaan avannut sydäntään rakkaudelle, hän on pelastamattomissa muiden rukouksista ja avuntyrkytyksistä huolimatta.\nEi tarvitse pappeja, kirkkoja eikä pyhiä kirjoituksia näkemään maailman ja elämän kauneus (ja kauheus 😀 ). Riittää kun silmät ja sydän on auki. Tee kuten sinulle haluaisit tehtävän. Rakkauden kaksoiskäsky on kaikki.\nHa det bra, gumman\n18.10.2021 at 00:32 in reply to: Johanna Tukiainen Vol. 272 #292870 Ilmoita asiaton viesti\nPiilolan realistinen kuva tuossa kummitusjutussa ja sitten nää filtteröidyt hempukkaversiot muistuttaa kovasti palstan päähenkilön tapaa.\nJuttujen perusteella nuo tosin ovat kuin kaksoset, että eiköhän estraditaiteilija könyä jollain tavalla vielä loppuvuonna Kokkolaan. Samallahan tuo voisi poiketa bingoemännöimässä Jyväskylässä, jos limusiiniäijät vaikka samalla vähän tökkäsis pahimpaan perparimintarpeeseen.\n18.10.2021 at 00:26 in reply to: Johanna Tukiainen Vol. 272 #292869 Ilmoita asiaton viesti\nEi Johanna Yeshuan naisena voi Piilolan Mary´s la Favoritaan mennä römpsää heiluttelemaan , koska Piilola uskoo kummituksiin.\nJuttu on maksumuurin takana, mutta kuvasta näkyy että henkilöllö on hyvin Halloweenmainen omaltakin olemukseltaan. Buu, pöö ja hui 😀\n7.10.2021 at 19:37 in reply to: Johanna Tukiainen Vol. 271 #291475 Ilmoita asiaton viesti\nKruunukuvan ylävasemmalla näkyy hyllyn alla valokuva Jassusta. Murattilassa ovat. Sohvalla Perpa tai Jolle, pappa teepaidassa ja verkkareissa masu sylissä, risti melkeen loistaen kaulassa mutta vahingossa jäänyt teepaidan alle. Kukkapaitanainen on ehkä Ana.\nTuohis, toki voit spekuloida huostaanoton kuvioilla miten paljon haluat, mutta Solnan lastensuojelulla on aivan yhtä tiukat kriteerit sijaisperheelle kuin suomalaisilla vastaavilla toimijoilla. Kelpuutukseen menee todella pitkä aika, eikä mitään vitun keplotteluja ”perheen hallintaan” pysty tekemään sen enempää siellä kuin täälläkään.\nTässä nimenomaisessa tapauksessa juridisia kiemuroita riittää koska Johanna on suomalainen mamu ilman työpaikkaa, ilman puolisoa, ilman mitään paitsi helvetin pitkä rikosrekisteri ja lisää tulee.\nTaustalla toimivat Johannan ihan elävänä tavanneet ja tuntevat ihmiset tekevät hartiavoimin töitä että taapero saa hyvän alun elämälleen. Solnassa ollaan hyvin perillä kaikista käänteistä, mutta vaikka lapsen etua kuinka ajetaan niin biologisen äidin oikeudet ovat laajat. Velvollisuuksistahan tuo äiti ei mt-sairaudessaan ja huumaavien aineiden riippuvuudessaan tunnista ollenkaan. Ole koskaan tunnistanut.\nMitä Jasminan kuolintapaan tulee, niin toivon jokaisen idiootin miettivän tykönänsä olisiko mukavaa jos oman lapsen (tai jos sellaisia ei ole, niin siskon/veljen , jonkun mukulan…) itsemurhan jälkeen täysin vieraat ihmiset riipivät teemaa auki pahimpaan splatterityyliin. Vähän että mitäs siihen sanoisitte jos joku vaikkapa raiskaisi teidän läheisen, ja sitten tätä uhria solvattaisiin pitkin intsernetsiä että mitäs läksit. Ei hyvä.\nTunsin Julian ja olin tavannut Jasminan useasti. Olen valitettavasti ollut ammattieni johdosta myös Johannan elämäntapahtumien ja hänen itsensä kanssa tekemisissä yli kymmenen vuotta. En ole toimittaja enkä median kanssa tekemisissä.\nVainajia tulee kunnioittaa sen verran, että jos ei ole hyvää sanottavaa niin sietää sitten olla hiljaa. Kuolleet eivät voi puolustautua, joten etsikää se ylemmyydentuntonne jollain muulla tavalla ja huumorinne toisaalta.\nHerne, dom jobbar för fullt på andra sidan, men barnomsorgen är fullspäckad med akuta problemfall. Det blir nog bra, men det tar tid. Inom 2022 borde dom få besluten gjorda. Samarbetet med Finland funkar bra 🙂\n2.10.2021 at 10:10 in reply to: Johanna Tukiainen Vol. 270 #290470 Ilmoita asiaton viesti\nPaikka on Picoteo Sundbyberg, entinen O´learys.\nJohanna jaksaa kävellä korkeintaan korttelin verran, ja useimmiten tie vie lähimpään sporttipubiin. Siellä on miehisiä miehiä 😀 😀\nKun käyttää käskystä koiran pissalla niin samalla voi käydä itse hörpyllä. Kuvan ottamiseen ei montaa minuuttia mene, ja Kauniiden maassa koirat saattavat ehkä päästä sisälle Myös.\n1.10.2021 at 19:14 in reply to: Johanna Tukiainen Vol. 270 #290429 Ilmoita asiaton viesti\n1.10.2021 at 19:13 in reply to: Johanna Tukiainen Vol. 270 #290428 Ilmoita asiaton viesti\n30.9.2021 at 11:14 in reply to: Johanna Tukiainen Vol. 270 #290202 Ilmoita asiaton viesti\nBootpastorilla on niin monta FB-sivua ja -profiilia ettei sen jeesustelu lopu vaikka yksi ylöstemmataan 😀\n30.9.2021 at 11:08 in reply to: Johanna Tukiainen Vol. 270 #290198 Ilmoita asiaton viesti\nSolnasta kantautuneiden huhujen mukaan päätähteen asunto Törnbackenissa meni alta jo kesällä.\nTunnetusti päätähde ei kykene hoitamaan asioitaan itse. Mamma, pappa ja possu lähtivät näinollen loisimaan kahden viikon koronakaranteeniin Loviisaan ja sieltä glamourvillalle Varkauteen, ja sillävälin vielä hengissä ollut sisar plus velipoika taisivat järjestää asunnon tyhjentämisen. Sitten kävi kuten kävi.\nPintaremontin ja paperisodan jälkeen asunnossa asuu nyt oikein fiksu nainen.\n25.9.2021 at 01:41 in reply to: Johanna Tukiainen Vol. 270 #289297 Ilmoita asiaton viesti\nVoisitko Johanna laittaa keikkakiertueesi näkyville päivämäärineen ja esiintymispaikkoineen, että fanisi ympäri Suomen osaaavat varata kahdeksan tähden hotellihuoneet ja limusiinikyydit itselleen ajoissa White Glamour Little Christmas Winterfest -turneen kaikkiin konsertteihin?\nTäällä Lotta af Övertorneå ja Petter von Kemicity odottavat jo kuumeisesti flyygelisooloasi Kokkolan suurimmalla esiintymislavalla.\nTai voit sä kyllä vaan tanssiakin. Tai heilua jotenki. Ota vaikka joku toinen muija messiin.\nPS Tutu ois kiva. Julle ja Kale tykkäs viimeeks kovana.\n21.9.2021 at 01:34 in reply to: Johanna Tukiainen Vol. 269 #288732 Ilmoita asiaton viesti\nTeepaita ja shortsit tai simppeli mekko näyttää Maijamisen porukoilla olevan normiasu.\n16.9.2021 at 02:03 in reply to: Johanna Tukiainen Vol. 269 #287929 Ilmoita asiaton viesti\n10.9.2021 at 00:11 in reply to: Johanna Tukiainen Vol. 269 #286968 Ilmoita asiaton viesti\n7.9.2021 at 22:12 in reply to: Johanna Tukiainen Vol. 268 #286724 Ilmoita asiaton viesti\nTämä ei liity Johannaan:\nDARIA, is jy ELZ ?\nMarko käytti kamaa ja dopingaineita läpi elämänsä, ja varsinkin 2000-luvulla. Vielä ainakin vuonna 2015 maistui viivat jos tarjottiin. Naiset ovat ja olivat kuulille toissijaisia. Niitä riittää / riitti. Yhtään muijaa en tiedä joka olisi onnellisen vanhuuden ja lujan parisuhteen ja tervepäiset lapset aikuisiksi minkäänlaisessa JR-porukkapiirissä kasvattanut.\nTuleehan noille mukuloita milloin kenenkin kanssa. Naimisissakin ollaan ja Instaan laitellaan puspusikuvia. Totuus on sitten ihan muuta, mutta sen varmaankin tiedät jo.\nNiistä HD-äijistä jotka kahteen suureen (Hatut ja Enkelit) aikoinaan liittyivät ja toivat Suomeen ainoastaan yksi elää selvinpäin kerhomaailmasta eronneena ja ihan siviilinä tavallista elämää.\nEi Marko ollut myöskään mikään valkokaulusrikollinen tyyliin kuittikaupustelija, kirjanpitoveivari tai veronvälttelijä muuten vaan. Ihan kunnon väkivaltakrimi ja huumekauppias se oli, ja teki omia valintojaan loppuun asti, kantaen niistä myös sen lopullisen vastuun eli tuhoamalla kehoaan kuolemaan asti.\n4.9.2021 at 15:32 in reply to: Johanna Tukiainen Vol. 268 #286132 Ilmoita asiaton viesti\nEhkä vuoden vuokrasopimus. Silloin se menisi umpeen lokakuun lopulla.\nMammamurattiko vuokran maksaa tällä hetkellä, vai meneekö se Ruotsissa ulosottoon? Mitään kruunuja penskasta ei Johannalle tule koska sijaishuoltaja saa sossukorvaukset sielläkin.\nUusi pariskunta muuttanut naapuriin vastikään. Avointa ja julkista dataa kaikki.\nKS: Ruumisarkkukontit herättävät ihmetystä Kankaanpäässä


Pysy aktiivisena nauttimalla CBD:tä omega-3:lla (600 mg) - Cibdol\nCBD-kapselit omega-3-rasvahapoilla: saumaton sekoitus täyden spektrin CBD-uutetta ja omega-3-rasvahappoja\nCBD saattaa olla tehokas hyvinvoinnin tehostaja, mutta se ei suinkaan ole ainoa yhdiste, jolla on positiivisia vaikutuksia kehoon. Juuri siksi olemme ammattimaisesti yhdistäneet huippulaatuisen CBD-uutteen omega-3-rasvahappojen kanssa. Täysin luonnonmukaisilla rasvahapoilla on tärkeä tehtävä hyvinvoinnin kannalta, sillä ne tukevat kymmeniä eri fysiologisia prosesseja.\nYhdessä CBD ja omega-3-rasvahapot muodostavat täydellisen parivaljakon toimiessaan tasapainottaen niitä vaikutuksia, jotka kiireinen elämäntyylimme saa aikaan hyvinvoinnillemme. Yhdistettynä terveelliseen elämäntyyliin voi tämä yhteisvaikutuksella toimiva pari tuoda sinulle boostin, jonka tarvitset tunteaksesi olosi parhaaksi mahdolliseksi.\nOmega-3-rasvahappojen merkitys hyvinvoinnille\nOmega-3-rasvahappoja löytyy kalasta, siemenistä ja tietyistä kasviöljyistä. Näistä ruoanlähteistä omega-3-rasvahappoja saa runsaasti, mutta siitä huolimatta voi olla vaikeaa ylläpitää rasvahappotasojaan päivittäin.\nTerveellisten omega-3-rasvahappotasojen ylläpitäminen on kuitenkin äärimmäisen tärkeää monestakin eri syystä. Rasvahapot eivät ainoastaan tue silmiesi, aivojesi ja ihosi solukalvoja, vaan tarjoavat myös energiaa elintärkeille elimistösi osille, kuten sydämellesi, keuhkoillesi ja immuunijärjestelmällesi.\nIhmiskeho ei myöskään tuota omega-3-rasvahappoja luonnollisesti, joten lisäravinteiden nauttiminen on tärkeää, jotta pääset hyötymään niiden terveyttä boostaavista ominaisuuksista!\nOmega-3-rasvahappojen hyötyihin kuuluu:\n• Saattaa parantaa silmien verkkokalvon hyvinvointia\n• Tukee aivosoluja\n• Tehostaa vastustuskyvyn toimintaa\n• Voi auttaa lievittämään kroonista tulehdusta\n• Tehostaa luiden ja nivelten hyvinvointia\n• Edesauttaa ihon pehmeyttä ja kimmoisuutta\nCBD-kapselit omega-3-rasvahapoilla ovat vastaus hyvinvointitarpeisiisi\nTäyden spektrin CBD pohjanaan tarjoaa eksklusiivinen koostumuksemme monipuolisen lähestymistavan hyvinvoinnin parantamiseen. Aina CBD:n monitahoisista vaikutuksista omega-3-rasvahappojen kokonaisvaltaiseen tehoon, pääset todistamaan kahden tärkeän hyvinvoinnin tehostajan liittoa.\nKuten voit odottaa yhdeltä alan johtaviin kuuluvalta CBD-valmistajalta, ylittävät kapselimme kaikki perinteiset standardit. Jokainen pehmeä kapseli sisältää riippumattomasti vahvistetun sekoituksen täyden spektrin CBD-uutetta, tärkeitä terpeenejä ja omega-3-rasvahappoja (eikosapentaeenihappoja [EPA] ja dokosaheksaeenihappoja [DHA]).\nKun kaipaat hyvinvointikokemusta, joka ei petä sinua, silloin, kun sitä eniten kaipaat, suosittelemme kokeilemaan CBD-kapseleita omega-3-rasvahapoilla Cibdolilta.


Homofobisesta kirjoituksesta syytetty professori jätti Jyväskylän yliopiston rehtorin toiminnasta hallintokantelun - ESS.fi\nJyväskylän yliopiston rehtori Keijo Hämäläinen kertoo, että heillä on tavoitteena tavata professori Tapio Puolimatka ensi viikolla. Tapaamisesta STT:lle sähköpostitse kertonut Hämäläinen ei tarkentanut, keitä mahdolliseen tapaamiseen osallistuu.\nHomofobisesta kirjoituksesta syytetty yliopiston kasvatuksen teorian ja tradition professori Puolimatka on jättänyt yliopiston hallitukselle kantelun Hämäläisen toiminnasta. Kantelussa Puolimatka syyttää Hämäläisen toimineen virheellisesti. Kantelu liittyy tapaukseen, jossa yliopisto sanoutui irti Puolimatkan homofobiseksi syytetystä kirjoituksesta.\nPuolimatkan mukaan häneen ei oltu yhteydessä ennen julkista irtisanoutumista asiasta. STT:lle toimittamassaan kantelussa Puolimatka sanoo, että kuulemistilaisuuden järjestäminen puolentoista viikon kuluttua julkilausumasta ei korjaa tilannetta, koska yliopisto on jo julkisesti sanoutunut irti kirjoituksesta.\nSTT:lle ensi viikon mahdollisesta tapaamisesta sähköpostitse kertonut Hämäläinen sanoo, ettei kommentoi asiaa enempää tässä vaiheessa. Hän ei myöskään tarkentanut mahdollisen tapaamisen ajankohtaa.\nHämäläinen kertoi kuun alussa, että Jyväskylän yliopisto aikoo perehtyä huolella homofobiseksi syytetyn kirjoituksen laatineen professorinsa opetusmateriaaleihin. Lisäksi yliopisto kuulee opiskelijoita.\nKantelussaan Puolimatka sanoo opiskelijoiden kuulemisesta, että rehtori on lausunnoillaan herättänyt ennakkoluuloisia asenteita.\n"Kirjoitus ei edusta Jyväskylän yliopiston arvoja eikä linjaa"\nJyväskylän yliopisto sanoutui irti Puolimatkan kirjoituksesta kuun vaihteessa sen jälkeen, kun opiskelijoita edustava ylioppilaskunta JYY vaati yliopistoa takaamaan turvallisen opiskeluympäristön kaikille seksuaalisesta suuntautumisesta riippumatta. JYY sanoi myös, ettei hyväksy Puolimatkan homofobisia lausuntoja.\nTviitissään Hämäläinen sanoi viime keskiviikkona muun muassa, ettei kirjoitus edusta Jyväskylän yliopiston arvoja eikä linjaa. Hän myös sanoi yliopiston ryhtyvän konkreettisiin toimenpiteisiin.\nHomofobiseksi syytetyssä kirjoituksessa Puolimatka muun muassa sanoi joidenkin tutkijoiden esittäneen, että mielikuvat seksuaalisen suuntautumisen synnynnäisyydestä ja muuttumattomuudesta luovat perustan myös kampanjalle pedofiilien seksuaalioikeuksien puolustamiseksi. Puolimatkan kirjoitus julkaistiin Oikea Media -nettisivuston vieraskynäpalstalla. Oikea Media luonnehtii kannattavansa konservatiivisia arvoja.\nPuolimatkan kirjoituksen lopussa kerrotaan, että Puolimatka toimii Jyväskylän yliopiston kasvatuksen teorian ja tradition professorina.\nKoulutus Ammattikorkeakoulut Korkeakoulut Yliopistot Laki Oikeus Rikokset


Kotimaa Julkaistu 15.09.2008 06:15 (Päivitetty 16.09.2008 21:28)\nEsimerkiksi Karjaanjoen valuma-alueella on nyt vuoden ajan seurattu sääasemien ja erilaisten mittareiden avulla, miten ja millaisissa oloissa ravinteet valuvat pelloilta vesistöihin.\nSateinen talvi aiheutti odotetusti suuret valumat, mutta yllättäen märkä kesä ei aiheuttanut ravinnepiikkejä.\n- Tämän kesän aikana on koko vuoden valumasta tullut vain muutama prosentti, kertoo Suomen ympäristökeskuksen agronomi Markku Puustinen.\nHuhti- ja toukokuu olivat hyvin kuivia ja kesän sateet imeytyivät peltoihin. Vasta elokuussa valumat alkoivat jälleen kasvaa. Käytännössä tämä tarkoittaa sitä, että maa ei saa jäädä syksyllä paljaaksi.\nTutkijoiden mukaan valumat pienenisivät tehokkaasti, jos pellot jätettäisiin talvisin kasvipeitteisiksi.\n- Kyllä meidän pitäisi saada pellot jatkossa entistä enemmän kasvipeitteisiksi, jos sää näin kehittyy, sanoo teknologiautkimuksen johtaja Markku Järvenpää Maa- ja elintarviketalouden tutkimuskeskuksesta.\nTulevaisuudessa mittaustietoja voidaan hyödyntää esimerkiksi siten, että maanviljelijä saa suoraan pellolle ohjeita siitä, miten lannoitteita annostellaan.\n- Meillä on tässä nyt kokeellinen laitteisto teon alla, jossa voidaan viljelytoimenpiteet toteuttaa esimerkiksi siten, että helposti ravinteita läpäisevä pellon kohta lannoitetaan kevyemmin kuin toinen kohta, joka pidättää ne ravinteet, Järvenpää kertoo.\nLiperissä puretaan sodanaikaista pommikonetta "Metsänomistus järjettömällä tolalla"


Mestis jatkuu – Kiekko-Espoo mukana - Kiekko Espoo : Kiekko Espoo\nMestis tiedotti eilen, että yli kaksi kuukautta tauolla ollut Mestiksen runkosarja jatkuu helmikuun 13. päivä. Kiekko-Espoo käsitteli loppukaudelle osallistumista hallituksensa kanssa myöhään eilen illalla ja teki päätöksen tänään aamupäivällä jatkaa pelaamista. Kevään lopullinen otteluohjelma tarkentuu lähiaikoina.\nIloisen uutisen lisäksi elämme kuitenkin haastavia aikoja. Jatkuvan runkosarjan loput ottelut pelataan näillä näkymin ilman yleisöä.\n– Olemme erittäin kiitollisia yhteistyökumppaneille, kausikorttilaisille, irtolipuilla otteluissa kävijöille ja kaikille eri tavoin seuraa tukeneille. Pelien jatkamista piti harkita huolellisesti kaikkien sidosryhmien kannalta. Hienoa, että pääsemme jatkamaan pelejä. Tulemme tarvitsemaan koko yhteisön tukea kaikissa eri muodoissa kevään aikana, kommentoi Kiekko-Espoon operatiivinen johtaja Antti Manninen.\nAlta löydät mahdollisia tapoja olla mukana tukemassa ja mahdollistamassa Kiekko-Espoon loppukautta. Tulemme kehittämään lisää erilaisia tapoja, joilla yhteisö pystyy olemaan mukana tänä poikkeuksellisena kautena.\nHäpeä pois kypärästä -kampanjan tukituotteet\nTukituotteiden myynnistä saaduista tuotoista ohjataan 50 % valitsemallesi Mestis-seuralle ja 50 % Mielenterveyden keskusliitolle. OSTA TÄÄLTÄ.\nOsta fanituotteita verkkokaupasta\nTunnusta väriä myös kotisohvalla ja tilaa fanituotteet nyt verkkokaupastamme. OSTA TÄÄLTÄ.\nLähde mukaan kumppaniksi meidän yhteiseen tarinaamme. Tarinaan, jonka haluamme rakentaa yhdessä, yhteisten arvojemme ja tavoitteidemme pohjalta. Kumppanuudet-sivulle pääset TÄSTÄ. Jätä yhteystietosi sivujen kautta tai ole meihin suoraan yhteydessä.


Urheiluseurojen ja erityisliikuntayhdistysten investointituen haku- ja päätösprosessi | Rovaniemi\nUrheiluseurojen ja erityisliikuntayhdistysten investointituen haku- ja päätösprosessi\nSivistyslautakunta käsitteli kokouksessaan 27.2.2020 (§ 25) ehdotusta urheiluseurojen ja erityisliikuntayhdistysten investointituesta. Sivistyslautakunta päätti pyytää elinvoimalautakunnan lausunnon liitteen mukaiseen esitykseen.\nElinvoimalautakunta päätti 28.4.2020 (§ 59) seuraavaa: Elinvoimalautakunta kannattaa urheiluseurojen ja erityisliikuntayhdistysten investointituen käyttöönottoa käytettävissä olevien määrärahojen puitteissa ja tilapalvelukeskuksen ja kaupungin konserniyhtiöiden tilojen käytön subventoimista.\nInvestointituen haku- ja päätösprosessiksi esitetään seuraavaa (täydennyksenä alkuperäiseen esitykseen):\n- Kaupunki voi myöntää investointukea määrärahojen puittessa.\n- Investointitukea haetaan liikuntapalveluilta maaliskuun loppuun mennessä. Hakemuksessa on esitettävä tiedot tuen käyttötarkoituksesta, tarveperustaisuudesta, investoinnin aluetaloudellisista vaikutuksista ja liikuntapaikan/hankinnan kohteen käyttäjien määrästä.\n- Tukipäätös tehdään delegointimatriisin (hankintarajat) mukaisesti.\n- Tuensaaja raportoi tuen käytöstä kolmen kuukauden sisällä investoinnin valmistumisesta.\n- Mikäli tuen käytössä havaitaan väärinkäytöksiä, voidaan maksettu tuki periä takaisin kokonaisuudessaan.\nSivistyslautakunta hyväksyy investointituen haku- ja päätösprosessin täydennykseksi alkuperäiseen esitykseen.


Nämä ovat maailman suurimmat autot. Lue lisää täältä\nMaailman suurimmat tuotantoautot\nTutut henkilöautot kalpenevat näiden rinnalla. Tutustu kooltaan maailman suurimmat autot ja niiden strategisiin mittoihin.\nAutojen kehittyessä puhutaan paljon äärikäsitteistä, kuten nopein, tehokkain, vähiten kuluttavin, pienin ja niin edelleen. Kuitenkin hyvin harva miettii kooltaan suurimpia autoja. Niitä pidetään yleisesti ottaen epäkäytännöllisinä, vaikka suuruudella onkin omat hyvät puolensa. Kilparadoilla monsteriautojen, eli englanniksi monster truckien, tarkoitus on murskata pieniä autoja alleen suurilla renkaillaan ja suorittaa radan esteet. Näytöksissä yli tuhannen hevosvoiman moottorit mylvivät, kun keskimäärin neljä tonnia painavat avolava-autot näyttävät parastaan.\nJättikokoiset ja voimakkaat monsteriautot edustavat luultavasti suurimpia autolajeja, mutta niitä ei yleensä näe kilparatojen ulkopuolella. Ainoastaan Yhdysvalloissa niihin voi törmätä suurten kaupunkien ulkopuolilla, jossa ne ovat etenkin nuorison suosiossa ja helpottavat liikkumista myös vaikeakulkuisessa maastossa, kuten pelloilla ja vuorilla. Artikkelin tarkoitus on kertoa yksityiskohtaisemmin maailman suurimmista tuotantoautoista, niiden taustatarinoista ja tietenkin strategisista mitoista. Oletko jo kuullut näistä autojärkäleistä?\nMaailman suurin henkilöauto: Rolls Royce Phantom\nSuurimpien autojen listan useimmat nimet on valmistettu Yhdysvalloissa, jossa tunnetusti isompi on kaunista. Täten on hienoa aloittaa listaus eurooppalaisen Rolls Royce Motor Cars -autotehtaan valmistamasta Rolls Royce Phantom -autosarjasta. Sen nykyinen malli on jo sarjan kahdeksas sukupolvi. Samalla se on toinen, jonka Rolls Royce on julkaissut uuden omistajansa, BMW:n alaisuudessa. Phantom VIII -mallinimeä kantava luksusauto julkaistiin virallisesti 27. lokakuuta vuonna 2017.\nPisimmillään 5,98 metrin pituista, 2 metriä leveää ja 2 600 kiloa painavaa Phantom VIII:a kuvataan evoluutiomaisena jatkeena mallisarjalle. Uutuuksina siihen on lisätty muista luksusautoista tunnettuja ominaisuuksia, kuten yöllä tiellä liikkuvista hälyttävät Night Vision -infrapunakamerat, automaattinen ohjaustoiminto ja Wi-Fi hotspot -toiminto. Sen 6,7 litran V12-moottorissa on yli 560 hevosvoimaa, ja se yltää jopa 250 kilometrin tuntivauhtiin, sekä nollasta sataan 5,3 sekunnissa.\nMaailman suurin katumaasturi: Chevrolet Suburban\nAmerikassa erityisesti katumaasturit ovat olleet suosittuja pitkään. Maailman suurinta katumaasturinimeä, Suburbania, on valmistettu jo vuodesta 1935 lähtien, aluksi General Motorsin toimesta ja nykyään Chevroletin. Chevrolet Suburbania myydään edelleen ainoastaan Yhdysvalloissa, Kanadassa, Keski-Amerikassa, Chilessä, joissain maissa Aasiassa ja Lähi-idässä. Tällä hetkellä Suburban-maastureista valmistetaan jo 11. sukupolvea ja se julkaistiin joulukuussa 2013. Myös toinen amerikkalainen valmistaja, GMC, valmistaa täysin identtistä mallia nimeltään Yukon XL.\nTänä päivänä 5-ovinen ja J-segmenttiin kuuluva Chevrolet Suburban on yhteensä 5,7 metriä pitkä, 1,89 metriä korkea ja 2,04 metriä leveä. Sen moottorina toimii vahva, 6,2-litrainen V8-moottori, jossa on 420 hevosvoimaa ja 10-vaihteinen automaattivaihteisto. Vuodesta 2018 eteenpäin mallista on alettu tarjoamaan myös ainutlaatuisia erikoismalleja, kuten Texas Edition, LT Signature Edition, Midnight Edition ja Premier Plus. Vuonna 2020 tullaan julkaisemaan sarjan 12. sukupolvi.\nMaailman suurin avolava-auto: Ford Super Duty\nAmerikkalaisilla leveillä kaduilla voi nähdä katumaastureiden lisäksi erittäin paljon avolava-autoja. Fordin valmistamaa F-sarjan Super Duty -mallistoa on valmistettu jo vuodesta 1998 lähtien. Sitä myydään Etelä- ja Pohjois-Amerikan lisäksi myös joissain maissa Lähi-idässä ja Aasiassa sekä Euroopassa ainoastaan Islannissa. Nykyistä, neljännen sukupolven mallia ollaan valmistettu vuodesta 2017 eteenpäin. Se on saatavina eri versioina, joista voi valita bensiini- tai diesel-moottorin väliltä sekä useista erilaisista hyttiyhdistelmistä.\nMitoiltaan suurin Super Dutyn versio on yli 7,2 metriä pitkä, 2,46 metriä leveä ja 2,05 metriä korkea. Moottorivaihtoehdoista bensiinimoottori on 16-venttiilinen, 6,2-litrainen V8-moottori, jossa on 385 hevosvoimaa. Dieselmoottorivalintana on 6,7-litrainen turboahdettu V8-moottori ”PowerStroke”, jossa on 450 hevosvoimaa. Kumpaankin moottoriin voi valita kahdesta vaihdelaatikosta joko 6-vaihteisen TorqShift -automaattivaihteiston tai 5-vaihteisen manuaalivaihteiston. Super Dutystä on tehty myös muunnelmia kaupalliseen käyttöön, ja se on pohjustanut esimerkiksi Chevrolet Suburbania.\nHistorian pisin auto: American Dream\nGuinnessin historiankirjat kirjoitettiin uusiksi 1990-luvun puolessa välissä, kun autoekspertti Jay Ohrberg esitteli maailmalle rakentamansa maailman pisimmän auton: limusiinin nimeltä American Dream. Yli 30 metrin pituisessa autossa oli 26 rengasta, poreamme, hyppylauta, olohuone, kahden hengen vesisänky ja jopa helikopterille tarkoitettu laskeutumisalusta. Ohjaamista varten siinä oli kaksi kuljettajanhyttiä, ja se voitiin asettaa taipumaan keskeltä tai vaan ajamaan suoraan kuten nuoli. Luonnollisesti se ei koskaan päässyt tuotantoon asti.\nAutot herättävät suuria tunteita ja intohimoja. Joillekin suuri auto voi tarkoittaa aivan eri asiaa kun mitoiltaan suurin auto, mutta yksi asia on varma – autotehtailta tulee kokoajan uusia superlatiiviautoja, jotka päihittävät entiset. Sähköautojen myötä ala on kokemassa uutta mullistusta, kun ihmisten prioriteetit ovat muuttuneet. Suuren koon sijaan autoilta toivotaan ympäristöystävällisyyttä, luotettavuutta ja taloudellisuutta. Odotamme mielenkiinnolla alalle ilmestyviä, uusia autoja määritteleviä termejä ja niiden kärkituotteita.\nLue lisää teiden peruskorjaus Suomessa tältää!


Ravinto ja terveys – Fitness ja Terveellinen syöminen\nRuokavaliolla on tärkeä merkitys useiden elintapasairauksien ehkäisyssä. Toistaiseksi tiedetään varsin vähän ravinnon vaikutuksista lasten . Elämän pitäisi tuntua hyvältä tässä ja nyt, mutta missä on mainosten meille lupaama terveys?\nTutkittua ravitsemustietoa ja myyttien murtamista selkokielellä. Vesi on tarpeen ihmisen terveydelle, mutta tietyn rajan jälkeen sen saannin . Fyysisen hyvinvoinnin kannalta ravinnon tehtäviä ovat janon ja nälän poistaminen, riittävä ravintoaineiden saanti sekä sairauksien ehkäisy ja . Ravinnolla on tärkeä rooli terveenä pysymisessä, sillä ruuasta saat ravintoaineita. Ravinto ja liikunta kietoutuvat monilla tavoin toisiinsa.\nJos syö enemmän kuin kuluttaa, seurauksena on lihominen ja siitä johtuvat monet . Tätä mieltä on ruokavalion ja terveyden yhteyttä tutkinut kirurgi, ortopedi ja traumatologian erikoislääkäri Antti Heikkilä. Laihduttaminen ja pysyvä painonhallinta ei onnistu pikadieeteillä ja poppakonsteilla. Minulle tämä MSM:n trollaus on tuttua vuosien takaa kirjoittaessani ravinnosta.\nMedialta on puuttunut täydellisesti kritiikki, mutta se ei ole ihme, . Päätin viimein tutustua lääkäri Antti Heikkilän jo vuonna 20ilmestyneeseen ja Rasalas Oy:n kustantamaan kirjaan Ravinto Terveys. Ravinto, ruoka, terveys, ruoka-aine, ravitsemus, terveys, vitamiini, lisäaine, ruokavalio, laktoosi-intoleranssi, keliakia. Suomalaisissa ravitsemussuosituksissa suositellaan, että ravintoon lisätyn sokerin osuus muodostaisi korkeintaan prosenttia.\nJos ei Heikkilää arvioi hänen tietokirjojensa sisällön, vaan raamien puolesta, niin Heikkilä on . Epäterveellinen ravinto on brittiläisen lääketieteen lehden Lancetin. Suomessa kaikkein suurin terveyttä uhkaava tekijä. Ei ole samantekevää, millä elimistöään ravitsee. Monipuolinen ravinto ja erityisesti kasvikunnan tuotteet ovat välttämättömiä, jotta elimistön omat.\nMItä mieltä olette Antti Heikkilän ravinto-opeista? Ravinto Terveys, joka sisältää kolmen viikon ruokaohjelman ja keittokirjan Hyvän olon keittokirja, opas . Flora-margariinit ja ruoanlaittotuotteet ovat helppo ja maistuva tapa auttaa koko perhettä saamaan tärkeitä ravintoaineita, kuten pehmeitä rasvoja. En ole juurikaan kiinnostunut syömisestä, syön miten syön asiaa ajattelematta. Usein syön, kun on kiljuva nälkä, hetken mielijohteesta pikaruokia ja suuria . Ravitsemusterapeutti Jan Verhon kirjoitus Antti Heikkilä: Ravinto Terveys käsittelee erään Heikkilän kirjan sisältöä.\nKliinisen ravitsemustieteen tutkimusryhmät keskittyvät tutkimuksiin, jotka edistävät terveellisen ja turvallisen ruokavalion . Ravinnolla voit edistää silmien hyvinvointia. Niissä on myös runsaasti E-vitamiinia, joka parantaa verisuonten terveyttä. Ravinto Terveys – Heikkilä, Antti – hinta: EUR.\nRuuan vaikutukset kehossamme ratkaisevat osaltaan millainen terveytemme tulee olemaan. Osaltaan siksi, että terveyteemme ja ravinnon hyväksikäyttöön . Olen juuri lukenut kirjasi Ravinto Terveys ja innostuin kokeilemaan ehdottamaasi ruokavaliota. Olosuhteiden johdosta on kuitenkin melko . Internetissä on – kuin suuressa kaupungissa – erilaisia tiloja ja yhteisö, jossa ihmiset kohtaavat syömisen, terveyden ja hyvinvoinnin merkeissä . Luento Ravinto ja Terveys -tapahtumasta Kokkolassa. Aiheena ruoansulatus, autoimmuniteetti ja stressi.\nNimeke: Valtioneuvoston periaatepäätös terveyttä edistävän liikunnan ja ravinnon kehittämislinjoista. Julkaisija: Sosiaali- ja terveysministeriö. Valio on suomalaisen ravitsemuksen suunnannäyttäjä ja terveysvaikutteisten maitotuotteiden kansainvälinen edelläkävijä.


Kaukana kauneudesta - Prime life by Umppu\nNyt alkaa aeroobisen hinkkaus. Eilen illalla tein vielä 45 min aeroobista, kun en sitä aamulla ehtinyt tekemään ja samoin samalla hommalla alkoi tämä aamu. Reippaana ylös 5.30 kahvit tulille ja crossarille. Mulla on sellainen siis kotona, joten se helpottaa huomattavasti harrastustani ja sen vaatimia aeroobisia. Hirveellä kiireellä salille ja aamupala minigripistä pussipysäkillä. Ajattelin aikaa säästääkseni olla käymättä välissä suihkussa ja säälin jo valmiiksi vieruskaveria bussissa. Onneks ilo oli mun puolella, koska siihen istahti joku intialaien ja oon aivan varma, että se oli oikeeti kaatanut pullon Balsamointi ainetta päällensä, koska kyseisen ihmisen poistuttua bussista sain ”nauttia” tuoksusta omaan etappiin saakka. Hyi helvetti mikä käry….\nNäytän oikeesti just tältä jokaikinen päivä, enkä suinkaan victorias seacretin uimapukumallilta, niinkuin osa lajiin sukeltanut ”ajattelee. Tänään oli vuorossa selkä ja ei siitä sen ihmeempiä 🙂\nVälillä törmää salilla ihmisiin, jotka tekee laitteilla mitä sattuu. Ymmärrän toki, koska itsekkin olen syyllistynyt vääriin tekniikoihin joskus, mutta pahimmassa tapauksessa se voi aiheuttaa hirveää hallaa ja paikkojen rikkoutumista, joten älä pelkää pyytää apua, koska se voi säästää sinut monelta vammalta.\nMonia kiinnostaa peppu treeni mitä teen. Hyviä liikkeitä on prässi jalat ”levällään, hack kyykky väärinpäin, yhden jalan vaakaprässi, yhden jalan nousut penkille (painot käsissä), pakarapumppaukset, levytanko niskantakana kyykyt, sekä kyykyt toinen jalka edessä, taljassa pakarapotkut nilkkaremmillä jne. Ohjeita löytyy paljon netistä ja kaikilta saleilta melkein saa ohjatun ohjelman. Netistä löytyy myös paljon treenivideoita esmi Nathalia Melolla on hyviä peppu tibsejä, ja hän jos joku omaa maailman parhaat pakarat. Toivottavasti oli jotain apua.\nTässä on vähän kuvamateriaalia, mitä on FASTI:lta tulossa. Olin mukana meikkaamassa ja kampaamassa, toki juuri tämä kuva ei tuo ”omaa työtäni” parhaiten esiin. kuvat on ottanut Mike Sirèn. Innolla odotan muitakin otoksia päivältä. Kuvat on aivan mahtavia ja meillä oli huippu teami mukana kuvaamassa.\nTänään ehdin työpäivän lomassa hetken nautiskelemaan. Meidän PRIMEN Miia teki mulle kasvohoidon, joka sisälsi ihonpuhdistuksen, pari härveliä, hierontaa, naamioo ja mitä kaikkee. Nukuin melkein kokoajan tai sellaista koiranunta. Vaikka oon rasvauksen ammattilainen hankin tänään Anubis sarjan silmänympärysvoiteen, jota mun olis jo kuulemma pitänyt käyttää jo 10 vuotta.\nNää tuotteet on todella hyviä, riittoisia, miellyttävän tuoksuisia ja hyvä hinta-laatusuhde. Naurettiin kun Miia sano, että ihanaa nyt sun iho hehkuu ja mää sanoin, että näytän haudasta nousseelta, kun oot kuorinut mun kaikki itseruskettavat naamasta :). Kasvohoidossa olisi hyvä käydä noin kerran kuussa. Moni nainen ei käy ollenkaan, joka on musta kummallista. Iho on myös naisille se yksi tärkeä asia itsetunnon ja itsevarmuuden kanssa. Oon sitä mieltä, että itseensä kannatta aina sijoitta, jos se tuo hyvän mielen ja parantaa omaa elämänlaatua.\nVielä reilu viikko lomaan, jota oikeesti odotan, kun kuuta nousevaa. Aikaa perheen kanssa ja mihinkään ei oo kiire. Just tsekkasin, että hotellissa onkin oikein kunnon sali, joten kun muu perhe nukkuu voin käydä rauhassa treenamassa. Hyvää alkanutta viikkoa kaikille.\n13 vastausta artikkeliin “Kaukana kauneudesta”\nHey Umppu – ja hyvää alkanutta viikkoa myös sulle! Kiitos tästä postauksesta (ja postista). Koetin etsiä Anubis-tuotteita googlaamalla, muttei niitä ilmeisesti ihan mistä vain saa? Haluaisin mielelläni kokeilla, vaikuttavat hyviltä. Myös suosituksia kasvohoitoihin ja -hoitoaineisiin kotosalla otetaan ilolla vastaan. <3 p.s. mielettömän hieno mainoskuva!\ntammikuu 28, 2013 8:52 pm\nAnubista ei saa monesta paikasta en tiedä muuta kun me Tampereelta 🙁\ntammikuu 28, 2013 9:59 pm\nOk, näin vähän arvelinkin. Onko mahdollista tilata? Toki itsekin voi tulla hakemaan. Entä minkälaisia kasvohoitoja suosit itse/suosittelisit? 🙂\ntammikuu 28, 2013 10:01 pm\nMeidän Miia osais paremmin neuvoo mitkä jutut olis jus sulle hyviä\ntammikuu 28, 2013 10:13 pm\ntammikuu 28, 2013 9:31 pm\nHeippa! Kiitos ihanasta blogista! Mietin täällä kovin, että miten kannattaa jaksottaa salitreenit. Milloin jalat, kädet, yms? Miksi ei voisi vetästä vaikka kaikkia kerralla salilla joka kerta ja kävisi 4-5xviikossa salilla? Olen kovin yrittänyt etsiä netistä tietoa, mutta en vain löydä… Kiitos tosi paljon jos jaksat tähän vastata! Mukavaa kevään odotusta!\ntammikuu 28, 2013 9:39 pm\nJokaista lihasryhmää kohti on tehtävä useampi liike, jos haluaa kehittyä 4xviikosss joka kerta kaikki läpi on ihan turhaa. Jos treenaat esim jalat (etureisi, takareisi, pakara, pohkeet) jokaista lihasryhmää kohden olisi hyvä olla useampi liike, kestää palautuminen n. Viikon!! Periaatteessa ei ole väliä minä päivänä teet minkäkin mutta yhtenä päivänä yksi lihasryhmää 🙂\ntammikuu 28, 2013 10:06 pm\nOkei. Kiitos tuhannesti! Ootko täällä julkaissut sun salitreeni ohjelmaa tai edes jotain suuntaa antavaa? Yritän juuri etsiä sitäkin netistä, hyvää salitreeniä, mutta täällä on niin paljon eri vaihtoehtoja etten osaa päättää ja kun alottelija olen niin.. ääh.. Vaikeeta. Onko vinkkejä?\ntammikuu 28, 2013 11:46 pm\nSuosittelisin sullekin, että hankit saliohjelman joltakin ammattilaiselta, joka osaa asiansa. Erilaiset treenijaot sopii erilaisille ihmisille ja ei voi väittää, että kaikille esimerkiksi sopii samanlainen treenijako kuin Umpulla. On ihan paskapuhetta, että yksijakoisella (eli kaikki lihasryhmät samana päivänä monta kertaa viikossa) ei voisi saavuttaa tuloksia. Se voi sopia esimerkiksi sinulle paremmin kuin vaikka se, että treenaisit jokaisen lihasryhmän samana päivänä.\ntammikuu 29, 2013 6:34 am\nEn mää nyt asiaa ihan noin tarkoittanut, mutta kysymyksen kysyjä vaikutti että on ”pihalla” ehkä selkeyden vuoksi! Mutta jos esim teet 4 kertaa jalat viikossa miten palaudut?? Entä jos lisäät siihen vielä kädet, selän ja olkapäät? Milloin ne palautuu??\ntammikuu 29, 2013 1:38 pm\nYksijakoisella ohjelmalla tehdään mielellään pelkästään monta lihasryhmää kattavia isoja perusliikkeitä (noin 5-7 kappaletta /treeni), joten se vaikuttaa eri tavalla kuin se, että teet yhtä lihasryhmää kerralla ja treenaat sen ihan piippuun monella erilaisella eristävällä liikkeellä. Tuosssa vähän lisää asiaa treenijaoista: http://lihastohtori.wordpress.com/2012/10/01/treenijako-tikka/\ntammikuu 29, 2013 2:01 pm\nEi kannata aina ottaa ihan niin kirjaimellisesti…. Jos on ihminen kuka ei oo koskaan treenannut suosittelen aina ammattilaista …. Tää on vähän sama homma kun kerran joku sano et se on ihan sama mitä syö kunhan on oikee määrä kaloreita…\ntammikuu 29, 2013 11:13 am\nHei! Mikä olisi hyvä itseruskettava tuote kasvoille ja vartalolle? monista tuppaa tulemaan näppyjä… Kiitos hyvästä blogista!